
Agus  gabhaibh  ladsan  a  theid  sios 

clogad  do'n  fhairge  air  longan  ; 

na  slàinte.  Chi  iadsan  gniomharan 

lehobhah. 


Dhia  beannaich  ar  Righ 


Co  sgaras  sinn  o  ghràdh  Chriosd?  an 
dean  trioblaid,  no  àmhghar,  no  geur- 
leanmhuinn,  no  gorta,  no  lomhnochduidh, 
no  cunnart,  no  claidheamh? 

Ni  h-eadh,  ach  anns  na  nithibh  sin  uile 
tha  Sinn  a'  toirt  tuilleadh  agus  buaidh,  trid- 
san  a  ghràdhaich  sinn. 

Oir  tha  dearbh-bheachd  agam,  nach  bi  bàs, 
no  beatha,  no  aingil,  no  uachdaranachda, 
no  cumhachda,  no  nithe  a  tha  làthair,  no 
nithe  a  tha  ri  teachd, 

No  àirde,  no  doimhne,  no  creutar  sam 
bith  eile,  comasach  air  sinne  a  sgaradh 
o  ghràdh  Dhè  a  tha  ann  an  losa  Criosd  ar 
Tighearna. 

Rom,  VÌÌL  3S,  37-39 

^   Agus    chi    iad  'aghaidh;    agus   bithidh 
'ainm-san  air  clar  an  eudain. 

Taisb.  XXÌÌ,  4, 


Cogadh  mòr  na  h-Eòrpa 

GUTH    MO   GHRÀIDH 

(AGUS  SEARMOINEAN   EILE) 

McCHEYNE 


^IS  NA^'' 


Printed  by  Oliver  and  Boyd,  Edinburgh, yi;/- 

The  Church  of  Scotland, 

The  United  Free  Church  of  Scotland,  and 

The  Free  Church  of  Scotland 


Ihese  Scnnotìs  ivere  translated  by  the  late 
Rev.  A.  Sinclair,  A/. A.,  and  have  been 
edited  and  reprinted  under  authority  of  a  Joint - 
Committee  of  the  Churches,  for  the  use  of  High- 
land Sailors  and  Soldiers  in  H.M!' s  Service. 


LAURISTON  CASTLE] 

By  kind  permission  of 

The  Tract  and  Colportage  Society  of 

Scotland,  Edinburgh. 


A  sheòldairean  agus  a  sJiaìghdeirean 
Gaìdhealach  ! 

Ann  an  ainm  an  Tighearna  losa  Criosd,  Prionnsa 
na  slthe,  tha  sinn  a'  cur  fàilte  oirbh. 

Mar  chinn-suidhe  thri  eaglaisean  a  tha  searm- 
onachadh  an  t-soisgeil  anns  a'  Ghàidhlig,  dh'- 
iarradh  sinn  a  dheanamh  dearbhta  dhuibh  gu 
bheil  ùrnuighean  ar  coimhthionalan  a  ghnàth  a' 
dol  suas  as  bhur  leth.  Gu  'n  robh  Dia  'n  a  sgiath 
dhuibh  ann  an  la  a'  chunnairt,  a'  tabhairt  duibh 
foighidinn  agus  neart  an  làithean  feithimh  agus 
faire,  buaidh  ann  an  la  a'  chatha,  agus  gu  'n 
gabhadh  e  thuige  fein  sibh  an  uair  a'  bhàis !  An 
lorg  bhur  fulaqgais  agus  bhur  fein-iobradh  gu  'n 
robh  sith  le  ceartas  air  a  steidheachadh  air  an 
talamh,  an  ùin  gun  a  bhi  fada ! 

Cha  'n  'eil  ceàrna  de  'n  t-saoghal  air  nach  do 
dhrùidh  fuil  uasal  nan  saighdeirean  Gàidhealach, 
anns  na  làithean  a  dh'fhalbh,  's  iad  a'  cathachadh 
as  leth  righ  agus  dùthcha.  Thug  sibh  dearbhadh 
mu  thràth,  anns  a'  chogadh  so,  gur  mic  sibh  a  tha 
airidh  air  cliù  bhur  sinnsireachd.  Tha  sinn  a' 
toirt    buidheachas  do    Dhia   air  bhur  son.       Ma 


thig  a'  ghairm  oirbh  gu  triall  as  a  so,  cuiribh  bhur 
n-aghaidh  air  a'  bhàs  mar  dheagh  shaighdeirean 
losa  Criosd  ;  ach  ma  's  e  run  an  Tighearna,  sibh 
a  thighinn  dachaidh  fa-dheòidh  gu  bhur  tir  agus 
bhur  dàimhean  caithibh  aimsir  bhur  beatha  mar 
dheagh  shaighdeirean  losa  Criosd. 

Mar  dhuinne  is  amhluidh  dhuibhse,  cha  'n  'eil 
ann  ach  aon  tearmunn,  eadhon  Dia.  A  mhàin 
cuireamaid  so  'n  'ur  cuimhne : 

'S  fearr  na  bhi  'g  earbs'  d  diiine  beo 

Ar  dòchas  chur  an  Dia  ; 
'S  fearr  na  bhi  'g  earbs'  a  prionnsaibh  mòr 

Ar  dòchas  chur  's  an  Triath. 

Is  sinn, 
bhur  seirbhisich  anns  an  Tighearna  losa  Criosd. 

Ceann-suidhe  Eaglais  na  h-Alba. 

Ceann-suidhe  na  h-Eas^iais  Shaoir  Aonaichte. 

Ceann-suidhe  na  h- Eaglais  Shaoir. 

"  Guth  mo  ghràidh  !  feuch  iha  e  teachd  a'  leumnaich  air 
na  beanntaibh,  a'  toirt  sithidh  air  na  tulaichibh.  Is  cosmhuil 
mo  ghràdh  ri  h-earb,  no  ri  laogh  feidh,  feuch  tha  e'  n  a 
sheasimh  air  cul  a'  bhalla,  a'  sealltuinn  a  mach  air  na  h- 
uinneagaibh,  'g  a  nochiadh  fein  troimh  'n  chleith.  Fhreagair 
mo  ghràdh  agus  thubhairt  e  rium,  eirich  a  bhean  mo  ghaoil, 
m'aon  sgiamhach  thig  learn.  Oir  feuch  tha  'n  geamhradh 
seachad,  thi  'n  t-uisge  thairis,  dh'imich  e  roimhe.  Chithear 
na  bh'ithan  air  an  talamh,  iha  am  seinn  nan  eun  air  teachd, 
agus  cluinnear  guth  an  turtuir  'n  ar  tir.  Tha  an  crann-f  ige  a' 
cuir  a  mach  fhige  glasa,  agus  tha  dearcan  maotha  a  chroinn- 
fhiona  a  tabhairt  faile  cùbhraidh  uatha  ;  eirich  a  bhean  mo 
ghaoil,  m'aon  sgiamhach  agus  thig  leam.  Mo  choluman  a 
ta  ann  an  sgoltaibh  na  creige,  ann  an  ionad  diamhair  a' 
bhruthaich,  leig  dhomh  amharc  ort,  leig  leam  do  ghuth  a 
chluinntinn,  oir  tha  do  ghuth  binn,  agus  t-eugas  maiseach. 
Glacaibh  dhuinn  na  sionnaich,  na  sionnaich  bheaga  a  mhilleas 
na  croinn-fhiona  agus  dearcan  òga  ar  crann-fiona.  Is  leamsa 
mo  ghradh,  agus  is  leis-san  mise,  tha  e  ag  ionaltradh  am 
measg  nan  lili.  Gus  am  bris  an  l;i,  agus  an  teicli  na  sgàilean, 
pill,  bi  cosmhuil  ri  earb  a  ghràidh,  no  ri  laogh  feidh  air 
beanntaibh  Bheteir."— DaN.  ii.  8-17. 

Cha    'n    'eil    earrann    eile    de    'n     Bhiobull,     a 
5 


Guth  Mo  Ghràidh 

dhearbhas  na's  soilleire,  ciod  a'  ghnè  dhiadhachd 
a  th'aig  neach  na  Dan  Sholaimh. 

1.  Ma  tha  diadhachd  duine  uile  '//  a  c/ieanu,  a' 
co-sheasamh  ann  an  teagasgaibh,  air  an  togail 
cosmhuil  ri  balla,  clach  air  muin  cloiche,  gun 
bhuaidh  sam  bith  air  a  chleachdadh,  cha  'n  urrainn 
an  Dan  so  gun  oilbheum  a  thoirt  da — oir  cha 
'n  'eil  dad  ann  a  chòrdas  ri  càil  a  leithid  de 
neach. 

2.  No  ma  tha  diadhachd  duine  cosmhuil  ris  an 
t-siol  a  thuit  ann  am  fearann  creagach — agus  at'?- 
uachdar  inntinn  a  mhàin,  a  feadh  is  a  tha  a  chridhe 
cruaidh  neo-mhothachail — ged  a  dh'  fhaodas  e 
tomhas  taitneis  fhaotainn  ann,  a  bhar  air  na  th'aig 
an  fhear  eile,  gidheadh  tha  an  so  a  leithid  de 
bhlàthas  an  fhior  ghràidh,  agus  nach  urrainn  e 
taitinn  ris — nach  urrainn  e  gun  oilbheum  a  thoirt 
dha. 

3.  Ach  ma  tha  diadhachd  duine  ' n  a  liin'd/ic, 
cho  maith  is  'n  a  cheann — ma  tha  gràdh  aige 
do  Chriosd — ma  mhothaich  e  fheum  air— ma 
thugadh  e  gu  bhi  dlùth-leantuinn  ris  mar  aon  am 
measg  dheich  mile  agus  gu  leir  ionmhuinn ;  an 
sin  bidh  an  Dan  so  thar  tomhas  priseil  dha — oir 
ann,  tha  againn  mòran  de  dhol  a  mach  cridhe 
a'    chreidich    a    dh'ionnsuidh    Chriosd,    agus    de 

clhol    a    mach    a'    chridhe-san    a    dh'ionnsuidh    a' 
chreidich. 

Is  e  beachd  a'  chuid  as  feàrr  do  luchd  mi- 
neachaidh  a'  Bhiobuill. — 

1.  Gu  bheil  an  Dan  so  air  a  dheanamh  suas  de 
dh'iomadh  dan, — 

2.  Agus  a  ris  gu  bheil  iad  so,  air  an  deanamh 
suas  de  chòmhraidhean. 

3.  Agus  cosmhuil  ri  cosamhlachdaibh  ar 
Tighearna,  gu  bheil  iad  fo  dhreach  nithe 
nàdurra  a'  filleadh  annta  brigh  spioradail. 

Tha  an  earrann  a  leugh  mi  de'n  t-seòrsa  so, 
agus  anns  a  bheil  iomradh  againn  air  Fear-nuadh- 
posda  a'  dol  a  dh'fhaicinn  a  mhnatha — a  tha  'n  a 
suidhe  aonaranach  ann  an  lios  leatha  fein.  Tha 
Beanntan  Bheteir — no  na  beanntan  a  tha  'g  a 
dealachadh  uaithe,  mar  nach  b'urrainnear  dol 
thairis  orra.  Tha  iad  a'  sealltuinn  cho  cas,  agus 
creagach,  agus  gu  bheil  i  fo  eagal  nach  bi  e  com- 
asach  air  a  thighinn  tuilleadh  g'  a  faicinn.  Chaill 
an  lios  a  mhaise  dhi — tha  'n  saoghal  uile  mar 
gu'm  biodh  e  falamh  dhi — an  geamhradh  a  muigh 
's  a  stigh.  Cha  'n  'eil  blàthan  air  an  talamh — cha 
'n  'eil  na  h-eòin  mar  a  b'àbhuist  a'  seinn — cha 
chluinnear  guth  an  turtuir  anns  an  tir. 

Air    dhi    bhi    mar    so  'n    a    suidhe  aonaranach 

chual  i  guth  fir  a  graidh,  oir  is  ealamh  a  chluinneas 
gràdh  an  guth  as  toigh  leis  ;  agus  mar  sin  chual' 
ise  a  ghuth  mu'n  cuala  aon  d'a  maighdeannan  e, 
agus  tha  i  a'  tòiseachadh  an  Dàin  le  briathraibh  a 
bha  taitneach  dhise  ; — "  Guth  mo  ghraidh  !  "  (rann 
8).  Beagan  roimh  so,  shaoil  leatha  gu'n  robh  na 
sleibhtean  a  bha  eadar  i  agus  esan  cho  ard,  agus 
cas,  agus  nach  gabhadh  dol  thairis  orra ;  ach  a  nis 
air  dhi  a  luathas  fhaicinn — a  chomas  imeachd,  tha 
i  'g  a  choimeas  ri  earb  no  ri  laogh  feidh  "a'  leum- 
naich  air  na  beanntaibh  a'  toirt  sithidh  air  na  tulai- 
chibh."  Seadh  air  dhi  a  bhi  fathast  a'  labhairt,  tha 
e  air  tighinn  gu  balla  an  Hois  agus  air  ball,  feuch 
tha  e  "a'  sealltuinn  a  mach  air  na  h-uinneagaibh  'g 
a  nochdadh  fein  troimh  'n  chlèith."  Anns  an  ath 
ait,  tha  i  ag  innseadh  dhuinn  mu  'n  chuireadh  a 
thug  e  dhi.  A  feadh  's  a  bha  i  'n  a  h-aonar,  chaill 
gach  ni  a  dhreach  's  a  thaitneas  dhi,  bha  dùmhlas 
a'  gheamhraidh  'n  a  luidhe  oirre ;  ach  a  nis  tha 
esan  ag  radh  rithe,  gu  'n  d'thug  e  an  t-earrach  leis. 
"  Eirich  a  bhean  mo  ghaoil  m'  aon  sgiamhach  thig 
learn,  oir  feuch  tha  'n  geamhradh  seachad  tha  'n 
t-uisge  thairis,  dh'imich  e  roimhe,  chithear  na 
blathan  air  an  talamh,  tha  am  seinn  nan  eun  air 
teachdj  agus  cluinnear  guth  an  turtuir  's  an  tlr. 
'J'ha  an  crànn-fìge  a'  cur  a  mach  fhige  glasa,  agus 

tha  dearcan  maotha  a  chroinn-fhiona  a'  toirt  fàile 
CLibhraidh  uatba,  t-irich  a  bhean  mo  ghaoil  m'  aon 
sgiamhach  agus  thig  Icam."  Air  a  gluasad  le 
briathran  a'  chuiridh  so  thainig  i  mach  a  h-ionad 
diomhair  d'a  ionnsuidh,  a'  dlùth-leantuinn  ris  mar 
choluman  a'  greimeachadh  ris  a'  charraig.  An  sin 
labhair  esan  rithe  mar  a  leanas — an  cainnt  a 
ghaoil.  "  jNIo  choluman  a  ta  ann  an  sgoltaibh  na 
creige,  ann  an  ionad  diomhair  a'  bhruthaich,  leig 
dhomh  amharc  ort,  leig  leam  do  ghuth  chluinntinn  ! 
oir  a  ta  do  guth  binn  agus  t-eugas  maiseach."  Dh' 
aontaich  i  le  mòr  ghàirdeachas,  ach  air  cuimh- 
neachadh  dhi  cunnart  an  fhionain  aig  an  àm-sa  de  'n 
bhliadhna  o  na  sionnaich,  tha  i  fàgail  na  h-earail  so 
aig  a  màighdeannan — "glacaibhdhuinn  na  sionn- 
aich, na  sionnaich  bheaga  a  mhilleas  na  croinn- 
fhiona,  agus  dearcan  òga  ar  crànn-f  lona,"  agus  an  sin 
tha  i  'g  ath-nuadhachadh  a  co-cheangal  pòsaidh  anns 
na  briathran  gradhach  so  ;  "  is  leam-sa  mo  ghràdh 
agus  is  leis-san  mise,  tha  e  ag  ionaltradh  am  measg 
nan  lili."  Agus  do  bhrigh  gu  bheil  fios  aice  nach 
'eil  an  so  ach  coinneamh  ghearr,  agus  gu'n  teid 
fear  a  gràidh  gu  h-aithghearr  air  ais  thar  na  beann- 
taibh,  cha  'n  fhuiling  i  dha  dol  gun  geur-impidh  a 
chur  air,  e  bhi  cinnteach  gu  'n  tig  e  trie  'g  a 
faicinn,  gus  an  tig  an  la  anns  nach  bi  dealachadh 

gu  bràth  tuilleadh  ann.  "  Gus  am  bris  an  la  agus 
an  teich  na  sgailean  pill,  bi  cosmhuil  ri  earb  a 
ghraidh,  no  ri  laogh  feidh  air  beanntaibh 
Bheteir." 

C'ait  a  measg  sgriobhaidhean  dhaoine,  am  faigh 
sinn  Dan  e  ta  coimeas  ris  an  Dan  so,  anns  a  bheil 
againn  ann  an  iomlanachd,  card  bhuaidh  gach  fior 
bhàrdachd.  Ach  is  e  an  ni  sonruichte  a  ta  'g  a 
mholadh  dhuinn,  nach  'eil  earrann  air  bith  eile  de 
'n  Bhiobull  a  ta  toirt  soluis  na  's  soilleire  dhuinn 
air  cleachdadh  cridhe,  agus  inntinn,  na  dream  sin 
air  an  do  shaothraich  Spiorad  an  Tighearna  gu 
slàinteil.  Amhairceamaid  mata  air  an  òran-sa  mar 
cliosamhlachd  anns  a  bheil  cunntas  againn  air  an 
dòigh  anns  a  bheil  an  Slànuighear  'g  a  nochdadh 
fein  dhoibhsan  a  ta  creidsinn  ann —  air  dòigh  eile 
's  a  tha  e  deanamh  do'n  t-saoghal  (Eòin  xiv.  22). 
Bheir  sibh  fainear  na  nithe  so  a  leanas. 

I.  Air  ff/s,  gu  bheil  an  creidmheach  I'o  ao?ia?-- 
anach  iniir  \HI  e  scalbhachadh  lathaircachd 
Chriosd  '' n  a  anani. 

Chunnaic  sibh  o'n  cliosamhlachd  gu'n  robh  a' 
bhean  nuadh-phosda  ro  aonaranach,  a  feadh  's  a 
bha  a  Tighearna  air  falbh.  Cha  toireadh  cridhealas 
òigridh  co-fhurtachd  dhi.  Cha  do  chuir  i  iios  air 
luchd  ciùil  gu  a  cridhe  a  thogail ;  cha  robh  clàrsach 

no  ceòl  no  fion  aig  a  feusda.  Cha  robh,  oir  bha  i 
aonaranach  do  bhrigh  gu'n  robh  na  beanntan 
eatorra ;  agus  mar  sin  mur  deanar  subhach  i  le 
gnùis  a  Tighearna  tha  e  cinnteach  nach  deanar 
subhach  le  ni  air  bith  eile  i.  Is  ann  mar  so  a  tha 
'm  fior  chreidmheach.  Ciod  air  bith  beanntaichean 
a  tha  eadar  anam  agus  Criosd — co  dhiùbh  tha  e 
air  a  thalaidh  le  sheann  chleachdaidhibh  air  sheòl 
's  gu  bhèil  euceartan  a  ris  a'  cur  dealachadh  eadar 
e  agus  a  Dhia,  agus  a  lochdan  a'  folach  a  ghnùis 
uaith"  (Isa.  Hx.  2) — no  gu  bheil  a  Shlànuighear  a' 
tarruing  uaithe  a  ghnùis  gu  bhi  cur  dearbhadh  air 
a  chreidimh,  a  dh'fhaicinn  air  dha  "bhi  an 
dorchadas  agus  gun  solus  aige,  an  earb  e  as  ainm 
an  Tighearna  agus  an  leag  e  a  thaice  'n  a  Dhia  " 
(Isa.  1,  10),  Ciod  air  bith  na  beanntan  dealachaidh 
a  tha  ann,  tha  e  'n  a  chomharradh  air  creidmheach 
anns  an  t-suidheachadh  sin  gu  bheil  e  aonaranach, 
agus  nach  urrainn  e  mar  a  nl  a'  saoghal,  eallach  a 
thilgeadh  dheth  le  solasaibh  na  h-aimsir  a  ta 
lathair,  no  le  deoch  laidir,  cosmhuil  ris  a'  mhisgear. 
Cha  dean  comunn  a  chàirdean,  no  eadhon  comunn 
sluaigh  Dhe  fein  an  t-eallach  a  thoirt  dheth.  Tha 
na  beanntan  eadar  e  agus  a  Shlànuighear  cho  mòr, 
'n  a  bheachd,  agus  gu  bheil  eagal  air  nach  tig  e  a 
feasd  tuilleadh  g'a  fhaicinn.      Mar  sin  tha  dùmh- 

lachd  a'  gheamhraidh  a  muigh  agus  a  stigh — tha 
c  aonaranach— tha  e  ag  iirnuigh,  agus  is  i  so 
i — ùrnuigh  f  ìor  chreidmheach  o  shean  :  "  O 
Thighearn  mur  bi  mi  air  mo  dheanamh  subhach 
le  solus  do  ghnuise  fein,  na  bitheam  subhach  le 
ni  air  bith  eile,  oir  is  bas  learn  gàirdeachas  air  bith 
eile,  ach  gairdeachas  do  shlainte." 

O  chàirdean  an  aithne  dhuibh  dad  de  'n  bhròn 
so — ciod  e  a  bhi  mar  so  aonaranach,  do  bhrlgh  's 
nach  'eil  do  Thighearn  maille  riut  ?  Ma's  aithne, 
dean  gairdeachas,  oir  is  comharradh  so  gur 
creidmheach  thu — gu  bheil  do  shith  agus  do 
ghàirdeachas  gu  leir  ann  an  Criosd. 

Ach  air  an  làimh  eile,  cia  lion  neach  an  so,  do 
nach  aithne  dad  de'n  bhròn  so— a  tha,  faodaidh 
e  bhi,  'n  an  luchd  fochaid— a  tha  sona  leis  an  t- 
saoghal  gun  sealladh  riamh  fhaotainn  de  ghniiis 
losa.  Ma's  ann  mar  so  a  tha  a'  chùis — ma's 
urrainn  sibh  a  bhi  mar  so  cridheil  maille  ri'r  comp- 
anaich,  ged  nach  do  bhean  boinne  de'n  fhuil 
phriseil  riamh  ri  bhur  n-anamaibh,  tha  e  soilleir  gu 
bheil  sibh  a'  dol  gu  dliith  do'n  ionad  "far  nach 
'eil  slth,  arsa  mo  Dhia-sa,  do'n  aingidh." 

II.  Tha  sinn  mar  an  ceudfia  a'  fòghlui?n  o^n  eat-f- 
ain;! so  gii  bheil  Criosd  gu  minic  'g  a  fhoillseachadh 
fein  do  '«  ehreidmheach  air  doigh  io/igantaeh,  agus 

'//  iiair  nacJi  'eil  siiil  aige  ris. — Chunnaic  sinn  o'n 
chosamhlachd,  gur  ann  an  uair  a  bha  a'  bhean 
nuadh-phosda  'n  a  suidhe  aonaranach,  a  chual'  i 
gu  h-obann  guth  a  Tighearna— agus  a  ghlaodh  i  a 
mach  "guth  mo  ghràidh  !  "  Beagan  roimh  so  cha 
mhòr  nach  do  mheas  i  na  beanntan  tuilleadh  agus 
àrd  gu  e  a  thighinn  thairis  orra,  ach  a  nis  tha  i 
faicinn  gu  bheil  a  luathas  "  mar  earb,  no  mar  laogh 
feidh."  Seadh  air  dhi  bhi  fathast  a'  labhairt  tha  e 
aig  a'  bhalla — aig  an  uinneig — 'g  a  nochdadh  fein 
troimh  'n  chlèith.  Mar  so  aig  amanna  tha  an 
creidmheach  aonaranach,  beanntan  an  dealachaidh 
a'  sealltuinn  cho  ard  's  nach  urrainn  losa  a  thigh- 
inn  thairis  orra  ;  agus  mar  sin  eagal  air  nach  faic 
e  a  ghnùis  a  feasd.  Gu  cinnteach  tha  peacanna  a' 
chreidmhich  aig  amanna  ard  mar  na  sleibhtean  agus 
mar  sin  their  e,  "  O  gu'n  do  pheacaich  mise  a  ris 
mar  so,  mise  a  bh'air  mo  ghlanadh  am  fuil  Chriosd. 
Is  beag  peacanna  muinntir  eile  an  coimeas  ri  mo 
pheacanna-sa.  Cha  b'aithne  dhoibh-san  e — cha  do 
ghràdhaich  iad  e  mar  a  ghradhaich  mis'  e.  O  's 
mi  ceann-feadhna  nam  peacach,  bhrosnaich  mi  e 
gu  ciil  a  chuir  rium,  oir  tha  beanntan  mo  pheacaidh 
cho  ard  's  nach  urrainn  dha  a  thighinn  thairis 
orra  ! "  Mar  so  tha  'n  creidmheach  a'  cur  slos 
nithe  searbha  'n  a  aghaidh  fein,  agus  feudaidh  e 

bhith,  aig  a'  cheart  am  sin,  gu  bheil  guth  a  ghràidh 
air  a  chlùinntinn  leis.  Tha  earrann  de  'n  Bhiobull 
no  focal  air  a  labhairt  le  aon  de  shluagh  an 
Tighearna,  no  searmoin  a  chual'  e,  a'  deanamli 
aithnichte  Chriosd  as  iir  dha  mar  Shlànuighear 
nam  peacach — eadhon  an  ceud-fhear.  No  feudaidh 
e  bhi  gu'n  dean  se  e  fein  aithnichte  am  briseadh 
an  arain ;  agus  a  feadh  a  tha  e  labhairt  nam  briath- 
ran  tairis  "  is  e  so  mo  chorp-sa  a  bhriseadh  air  do 
shonsa,  is  e  an  cùpan  so  an  Tiomnadh  Nuadh  ann 
m'  f  huil-sa,  a  dhòirteadh  airson  maitheanas  peacaidh 
mhòran,  òlaibh-sa  uile  dheth  " — nach  urrainn  dha 
gun  a  bhi  ag  ràdh,  "  guth  mo  ghràidh,  feuch  tha  e 
a'  teachd  a'  leumnaich  air  na  beanntaibh,  a'  toirt 
sithidh  air  na  tulaichibh. 

O  chairdean  an  aithne  dhuibh  dad  de'n 
ghairdeachas  so  ?  Ma  's  aithne,  c'arson  a  shuidh- 
eas  sibh  sios  fo  eu-dòchas  mar  gu'm  biodh  a 
ghàirdean  air  a  giorachadh — no  a  chluas  air  fas 
tròm.  Seadh  'n  uair  is  mo  'n  dorchadas  abraibh, 
c  arson  a  tha  thu  air  do  leagadh  sios  o  m'anam,  agus 
c'arson  a  tha  thu  fo  bhuaireas  an  taobh  a  stigh 
dhiom ;  earb  thusa  a  Dia  oir  fathast  molaidh  mise 
e,  slainte  mo  ghnùise,  agus  mo  Dhia"  (Salm  xlii.  5). 
Thig  mata  le  dùil,  a  dh'eisdeachd  an  fhocail.  Na 
tig  mar  nach  biodh  earbs'  agad  gu  faigheadh  tu 
14 


Guth   Mo  Ghràidh 

buannachd  air  bith  a  dhad  as  urrainn  cnuimh  a 
radh  riut.  Cha'n  e  focal  duine  a  ta  'n  so,  ach 
focal  an  De  bheò.  Thig  mata  le  mòr  dhùil,  agus 
mar  sin  gheibh  thu  gu  bheil  an  gealladh  fior — gu'n 
lion  e  an  dream  a  bha  ocrach  le  nithe  maithe,  agus 
gifn  cuir  e  uaithe  na  daoine  saoibhir  falamh " 
(Lucas  ii.  53). 

III.  Anns  an  treas  ait  tha  comimn  Chriosd^  air 
d/ia  teachd  a  dhHonnsuidh  a'  chreidnihich,  a'  cur 
drcach  nnadh  air  gach  ni  agus  'g  a  lionadh  na  's 
mo  's  na  'j-  tno  le  gradh.  Mar  a  chunnaic  sibh  o  'n 
chosamhlachd,  am  feadh  's  a  bha  a'  bhean  nuadh- 
phòsda  aonaranach,  bha  na  h-uile  ni  a'  sealltuinn 
cho  duaichnidh  ;  cha  robh  maise  's  a'  ghàradh — 
a  muigh  agus  a  stigh  bha  di^imhlachd  a  gheamh- 
raidh.  Ach  air  do  a  Tighearn  a  thighinn  thar 
na  beanntaibh,  thug  e  an  t-earrach  leis.  Uh" 
atharraich  e  gach  ni  le  a  theachd,  agus  mar  sin  tha 
e  ag  radh,  eirich  a  bhean  mo  ghaoil,  m'aon 
sgiamhach  thig  leam,  oir  feuch  tha  'n  geamhradh 
seachad,  tha  'n  t-uisge  thairis,  dh'  imich  e  roimhe. 
Mar  sin  tha  an  creidmheach  brònach  mur  'eil  e 
sealbhachadh  làthaireachd  Chriosd,  ach  air  dha 
thighinn  thar  beanntaibh  a'  bhrosnachaidh  tha  e  a' 
toirt  blàthas  an  earraich  leis  a  dh'ionnsuidh  an 
anama  ;  agus  cha'n  e  mhàin  gu  bheil  Grian  na 

fireantachd,  air  dhi  eirigh  air,  mar  so  a'  toirt 
blathas  a  dh'ionnsuidh  an  anama,  ach  tha  a  solus 
a'  cur  dreach  ùr  air  gach  ni  eile.  "  Tha  a'  mhach- 
air  ait  agus  gach  ni  a  ta  innte,  tha  cranna  na  coille 
a'  deanamh  luath-ghaire  "  (Sahii  xcvi.  12).  Tha  a 
theachd  mar  theachd  earraich  'n  uair  a  thuiteas 
braonaibh  uisge  air  an  fhonn,  agus  a  dh'fhàsas 
suas  na  blàthan  gu  bras  bòidheach,  'g  an  sgaoileadh 
fein  a  mach  gu  sòlasach  ri  gathaibh  tlà  na  grcine 
— tha  e  a'  cur  dreach  as  ùr  air  gach  ni. 

A  nis  tha  dreach  nuadh  air  aghaidh  naduir 
fein  ''an  aite  droighne  fasaidh  an  giubhas,  agus  an 
àite  drise  fasaidh  am  miortal"  (Tsa.  Iv.  13).  Tha 
maise  as  iir  air  gach  coille  is  crann. 

Tha  a  nis  tuilleadh  taitneis  aige  ann  an  nithe 
spioradail.  Tha  tuilleadh  soluis  aige  air  a' 
Bhiobull — tha  e  faotainn  brigh,  agus  saoibhreas, 
agus  ùrachadh,  agus  teagasg,  anns  gach  earrainn 
dheth  ! 

Tha  a  nis  tuilleadh  taitneis  aige  ann  an  tigh  1 
h-ùrnuigh.  A  feadh  's  a  bha  Fear  a  ghràidh  air 
falbh,  cha  robh  bias  aig  air — bha  tiormachd  ann- 
cha  robh  e  air  a  shàsuchadh,  ach  a  nis  air  dha  a 
bhi  'g  a  f  haicinn  mar  chunncas  roimhe  e  'n  a  ionad 
naomh,  is  i  a  chainnt  "cia  cho  so-ghràdhach  do 
phàilliuna  a  Thighearna  nan  slòigh  !  Tha  m'anam 
16 

a'  miannachadh,  seadh  eadhon  a'  fannachadh 
le  deidh  air  cùirtibh  an  Tighearna "  (Salm 
Ixxxiv.    I,   2). 

Tha  a  nis  tuilleadh  cùraim  air  anam,  a  thaol)h 
gàraidh  an  Tighearna— tuilleadh  truais  aige  do'n 
dream  neo-iompaichte — tuilleadh  graidh  do  shluagh 
Dhe — tuilleadh  co-chomuinn  ri'  shluagh.  Tha  a 
nis  am  seinn  a  chliù  air  teachd,  tha  guth  an 
turtuir — gràdh  dha — air  a  chluinntinn  san  anam — 
f  lonan  an  Tighearna  a'  cinneachadh — agus  Criosd 
ag  radh  ris  an  anam,  "  eirich  a  bhean  mo  ghaoil, 
m'aon  sgiamhach,  agus  thig  learn"  (Dan.  ii.  13). 

Agus  a  nis,  cosmhuil  ris  a'  choluman  a  th'air  a 
ruagadh  le  eun  creiche— agus  dlùth  do  bhi  air  a 
glacadh,  agus  a  dh'  fholuicheas  e  fern  le  uile 
chridhe  an  sgoltadh  na  creige — an  ionad  diomh- 
air  a'  bhruthaich ;  mar  sin  tha'n  creidmheach 
cùl-sleamhnach  a  dh'iarradh  le  Satan,  a  chum  gu'n 
criathradh  e  mar  chruithneachd  e,  air  dha  a  nise 
bhi  air  a  chur  fa  sgaoil  le  teachd  Chriosd,  a'  dKith- 
leantuinn  ris-san — 'g  a  fholach  fein  na's  mo  na  rinn 
e  riamh  ann  a  lotaibh.  Is  e  Peadar — a  dh'aicheadh 
e—  air  dha  bhi  'n  deidh  sin  air  a  thoirt  dlùth  dha, 
an  aon  neach  dhiubh  a  chuir  a  chòta  air,  agus  a 
thilg  e  fein  anns  a'  mhuir  gu  dhol  d'a  ionnsuidh. 
Agus  ceart  mar  a   mhothaich  esan,  air  dha  e  fein 

f  holach  mar  so  an  carraig  nan  Al,  a  ghràdh  a  bhi 
cho  mòr  's  a  bha  e  riamh — mar  sin  gheibh  gach 
creidmheach  air  dhàsan  e  fein  fholach  as  ùr  an 
lotan  an  Fhir-Siiaoraidh,  gu  bheil  a  ghradh  a'  sior 
shruthadh — gu  bheil  E  a'  cur  thairis  le  caoimhneas 
gràidh,  agus  caomh  thròcairean.  Feuch  ciod  a  tha 
e  'g  ràdh  ;  "mo  choluman  a  ta  ann  an  sgoltaibh 
na  creige,  ann  an  ionad  diomhair  a'  bhruthaich, 
leig  dhomh  amharc  ort,  leig  leam  do  ghuth  a 
chluinntinn,  oir  a  ta  do  ghuth  binn,  agus  t-eugas 
maiseach." 

O  mo  chàìrdean  gràdhach,  an  aithne  dhuibh 
dad  dhe  so  ?  An  do  mhothaich  sibh  teachd  losa 
thairis  air  na  beanntaibh  mar  earrach  do  bhur  n- 
anama?  Agus  an  d'fhuair  thusa  a  chreidmhich 
cùl-shleamhnaich,  air  dhuit  thu  fein  fholach  as  ùr 
'n  a  lotaibh,  mar  a  f  huair  Peadar  air  dha  e  fein  a 
thilgeadh  anns  an  fhairge  gu  dhol  'n  a  choinnimh, 
gu  bheil  a  ghradh  a  nis  do  t'anam  cho  mòr  's  a 
bha  e  riamh  ?  Uime  sin,  c'arson  nach  deanadh  tu 
aithreachas  air  ball  air  dhuit  tuiteam.  C'arson  a 
dh'fhanadh  tu  uaithe  aon  mhionaid.  Bheil  thu 
feitheamh  gus  an  glan  thu  fein  air  falbh  an  smal  o 
t-aodach? — am  feadh  's  nach  urrainn  ni  eile  a 
ghlanadh  ach  a  mhàin  an  fhuil  air  a  bheil  thu 
deanamh  tarchuis.  No  bheil  thu  feitheamh  gus 

am  bi  thu  na  's  airidh  air  gràs  do  Thighearna  ?  O 
dhuine,  ged  a  dh'fhanadh  tu  gu  siorruidh,  cha 
deanadh  tu  thu  fein  na  b'airidh  na  tha  thu.  Ciod 
is  urrainn  dhuit  a  ràdh  ach  gu  bheil  thu  truagh 
peacach — ach  O  thig  thusa  agus  chi  thu  cia  cho 
gràdhach — cia  cho  caoimhneil  agus  a  leighiseas  e 
do  chùl-sleamhnachadh. 

IV.  Anns  a'  cheathranih  aite,  tJioir  faiuear  gu 
bheil  tri  nithe  a  fa  air  an  toirt  gu  ckachdadh  an 
cridhe  a  chreidmhich^  air  do  Chriosd,  mar  sud, 
e  fein  a  nochdadh  dha — agus  na  tri  nithe  so  a' 
deanamh  suas  cùird  'n  a  chridhe— cord  tri  fillte 
nach  'eil  gu  furasda  air  a  bhriseadh. 

I.  Air  tùs  tha  gras  an  cagail  air  a  thoirt  gu 
cleachdadh.  A  reir- cosamhlachd  an  Dàin,  cha 
rachadh  a'  bhean  nuadh-phòsda  a  mach  an  còdhail 
a  Fir,  gun  aithne  theann  f  hàgail  aig  a  maighdeanna 
"  na  sionnaich — na  sionnaich  bheaga  a  mhilleas 
na  croinn-fhiona,  agus  na  dearcan  òga,  a  ghlacadh." 
Mar  sin  tha  fios  aig  gach  creidmheach  gur  am 
cunnairt  am  dliith  cho-chomuinn  ri  Criosd.  Is 
ann  air  dha  fein  a  bhi  air  a  bhaisdeadh,  agus  air 
do  'n  Spiorad  Naomh  mar  choluman  a  thighinn  a 
nuas  air,  agus  a  chualas  an  guth  "is  e  so  mo  Mhac 
gràdhach  anns  a  bheil  mo  mhòr-thlachd  "  (Mat.  iii, 
17) ;  is  ann  an  sin,  a  bha  e  air  a  threòrachadh  do'n 

fhàsach  gu  bhi  air  a  bhuaireadh  leis  an  Diabhul. 
Agus  ceart  mar  sin,  is  ann  air  do'n  anam  a  bhi 
sealbhachadh  mòr  shochairean  agus  shòlasan — na 
sòlasan  as  mo,  as  dlùithe — a  ta  Satan  agus  a 
theachdairean  a'  tighinn — na  sionnaich,  na  sionn- 
aich  bheaga  a  mhilleas  na  croinn-f hiona. 

Air  do  'n  anam  a  bhi  mar  so  'g  a  fholach  fein 
an  lotaibh  Chriosd,  agus  mar  sin  a'  faotainn 
iomadh  comharraidh  air  mhaith  uaithe,  tha  an 
cridhe  a'  fas  uaibhreach,  agus  a'  smuaineachadh  gu 
maith  dhe  fein  ag  ràdh  gur  neach-eigin  e  fein — - 
fada  air  thoiseach  air  a'  chuid  as  mo  de  mhuinntir. 
So  agad  aon  de  na  sionnaich  bheaga  a  dh'itheas  a 
steach  eadhon  gu  smior  na  fior  Dhiadhachd. 

Tha  cuid  eile  a'  deanamh  Slanuighear  de'n 
sochairibh — ag  amharc  riu — 'g  an  taice  fein  riu,  an 
ait  bhi  'g  amharc  agus  'g  an  taice  fein  ri  Fear- 
Saoraidh.  So  agad  aon  eile  de  na  sionnaich 
bheaga. 

Tha  cuid  eile  air  am  mealladh  le  beachd  gu 
bheil  iad  os  cionn  peacachadh — os  cionn  buairidh 
—  comasach  air  cur  an  aghaidh  gach  namhaid.  So 
an  t-uabhar  a  ta  dol  roimh  thuisleadh — aon  eile 
de  na  sionnaich  a  ta  milleadh  an  f  hionain.  O  na 
di-chuirnhnich  guidheam  ort,  gu  i)heil  eagal  'n  a 
fhior  chomharradh  air  leanabh   Dhe.     Eadhon  a 

feadh  a  tha  thu  mothachadh  gur  e  Dia  a  ta  'g  oibr- 
eachadh  annad,  eadhon  an  sin  tha  'm  focal  ag 
radh  "oibricha  mach  do  shlàinte  le  h-eagal  agus 
ball-chrith"  (Philip,  ii.  12).  Eadhon  an  uair  a 
tha  do  ghàirdeachas  a'  cur  thairis,  cuimhnich  gu 
bhcil  e  sgriobhta  "dean  gairdeachas  le  ball-chrith" 
agus  a  ris  "  na  bi  àrd-ìnntinneach  ach  fo  eagal." 
Cuimhnich  an  rabhadh  a  thug  a'  bhean  nuadh- 
phòsda,  agus  abair  thusa  mar  an  ceudna,  "glacaibh 
dhuinn  na  sionnaich,  na  sionnaich  bheaga  a 
mhilleas  na  croinn-fhiona." 

2.  Ach  ma  tha  eagal  aig  a  leithid  a  dh'àm  'n  a 
chomharradh  air  fior  chreidmheach,  cia  mòr  is  mo 
a  ta  gradh  mar  sin.  Air  do  Chriosd  a  thighinn 
thar  na  beanntan  agus  e  fein  a  nochdadh  do'n 
anam  air  dòigh  eile  's  a  ni  e  do'n  t-saoghal,  an  sin 
their  an  t-anam,  "is  leamsa  mo  ghràdh."  Cha  'n 
'eil  mi  'g  radh  gur  urrainn  an  creidmheach  so  a 
radh  aig  gach  am.  Tha  amanna  anns  a  bheil  a 
chreideamh  air  a  nochdadh  na  's  mo  le  bhròn,  na 
le  dhearbhachd.  Ach  tha  gu  cinnteach  amanna 
anns  a  bheil  a  leithid  a  shealladh  aig  air  Chriosd 
agus  a  mhothachadh  air  a  shaor  ghràs,  is  nach  'eil 
cainnt  eile  na  's  freagarraiche  gu  faireachadh 
sòlasach  anama  a  chuir  an  ceill,  na  "  is  leamsa  mo 
ghradh,  agus  is  leis-san  mise." 

Tha  e  'g  a  fhaicinn  mar  Shlànuighear  saor — 
deònach  gu'n  tigeadh  na  h-iiile  d'a  lonnsuidh  chum 
beatha  fhaotainn  —  agus  a'  sineadh  a  mach  a 
làmhan  re  an  la  iomlan,  ag  ràdh  "pillidh,  pillidh, 
c'arson  a  bhàsaicheas  sibh." 

Tha  e  'g  a  f  haicimi  'n  a  Shlanuighear  freagarrach, 
a'  cheart  chòmhdach  a  tha  dh'fheum  air  an  anam. 
Fhuair  e  'n  a  Shlanuighear  freagarrach  e  o  thus — 
"  sgàile  creige  moire  ann  an  tir  airsneulaich  "  (Isa. 
xxxii.  i).  Ach  a  nis  tha  e  faicinn  freagarrachd  ùr 
ann  mar  a  fhuair  Peadar,  air  da  a  chòta  chur  air, 
agus  e  fein  a  thilgeadh  anns  an  fhairge.  Tha  e 
faicinn  gu  bheil  e  'n  a  Shlanuighear  freagarrach 
dhàsan  a  chul-sleamhnaich — gu'n  glan  f  huil  eadhon 
ciont  an  "  neach  a  dh'ith  aran  maille  ris  agus  a 
thog  a  shàil  'n  a  aghaidh." 

Tha  e  'g  a  fhaicinn  mar  an  ceudna  ann  a 
lànachd — a'  toirt  cha  'n  e  mhàin  maitheanas,  ach 
maitheanas  gun  tomhas;  —  a'  tabhairt  cha  'n  e 
mhàin  fireantachd,  ach  "  f  ireantachd  Dhe  " — cha 
'n  e  mhàin  a'  tabhairt  a  Spioraid,  ach  "  a'  dortadh 
tuilltean  air  an  talamh  thioram."  Agus  air  do'n 
anam  a  bhi  faicinn  so  uile  an  losa,  cha  'n  urrainn 
e  gun  a  roghnachadh — gun  a  bhi  deanamh  gàird- 
eachais  ann — gun  a  bhi  'g  a  ghràdhachadh  ag  radh, 
"  is    leamsa  mo    ghràdh."       Agus    ma  dh'   fheòr- 

aicheas  neach  air  bith — "cionnus  is  dana  leat, 
cnuimh  pheacach  mar  a  ta  thusa,  a  ràdh  mu 
leithid  a  Shlànuighear  gur  e  do  Shlànuighear-sa  e  ? 
Is  e  so  am  freagradh,  "is  leis-san  mise."  Thagh-e 
mi  o  shiorruidheachd  agus  uime  sin  thagh  mis'  esan. 
Dhòirt  e  fhuil  air  mo  shon,  uime  sin  tha  na  deòir 
so  a'  sruthadh  o  m'  shuilibh.  Shir  e  mi,  agus 
uime  sin  shir  mis'  esan.  Ghràdhaich  e  mi,  agus 
uime  sin  ghradhaich  mise  esan.  Uime  sin  do 
bhrigh  gu'n  do  thagh  esan  mise,  uime  sin  ròghnaich 
mise  esan  gu  siorruidh.  "  Is  leamsa  mo  ghràdh 
agus  is  leis-san  mise." 

3  Anns  an  àite  mu  dheireadh,  ma  tha  gràdh 
aig  a  leithid  a  dh'  am  'n  a  chomharradh  air  fior 
chreidmheach,  tha  mar  an  ceudna  dochas  'n  a 
chomharradh.  "Is  maith  dhuinne  bhi  an  so" 
(Mat.  xvii.  4),  arsa  fior  chreidmheach  aig  am  anns 
an  robh  àrd  cho-chomunn  aige  ri  a  Shlanuighear. 
Agus  ma  tha  thusa  a'  creidsinn,  dh'  fhoillsich  se  e 
fein  dhuitse— anns  an  uaigneas — an  tigh  na  h-ùrn- 
uigh — no  am  briseadh  an  arain,  agus  air  dòigh 
cho  milis  druidhteach,  agus  gu'n  d'thuirt  thusa 
mar  an  ceudna,  "is  maith  dhomh-sa  a  bhi  an  so.' 
Ach  ged  tha  so  fior,  gu  bheil  so  taitneach  mar  an 
solus  do'n  t-sùil,  gidheadh  tha .  an  Tighearn  a' 
faicinn  iomchuidh  nach  biodh  tu  an  sud  a  ghnàth. 

Feumaidh  Peadar  a  thighinn  a  nuas  o  bheinn  a' 
chruth-atharrachaidh,  agus  cath  maith  a'  chreid- 
imh  a  chur  ann  an  saoghal  fuar  sgeigeil  — a  ta  'g  a 
cliur  gu  nàire  agus  masladh.  Tachraidh  so  do 
gach  aon  de  chloinn  an  Tighearna.  Cha  'n  'eil 
sinn  fathast  air  nèimh,  ach  air  talamh,  far  a  bheil 
creideamh  foighidinn  agus  dòchas  ri  chleachdadh 
—agus  uime  sin  feudaidh  gur  e  aon  aobhar  airson 
nach  'eil  Làthaireachd  Chriosd  air  a  sior  mheall- 
tuinn  an  so,  a  chum  gu  'm  biodh  gràs  an  dòchais 
a'  faotainn  cleachdaidh.  Tha  na  creidmhich  as 
mo,  a'  gluasad  gu  minic  an  so  anns  an  duibhre,  a 
tha  na  foillsichidhean'a  tha  losa  a'  deanamh  dhe 
fcin,  a'  nochdadh  na  's  soilleire.  Ach  tha  chuid 
mhor  de  'n  oidhche  air  dol  seachad,  tha  'n  la  'm 
fagus — tha  la  na  siorruidheachd  a  cheana  a' 
briseadh  a  mach,  agus  na  sgailean  dlùth  do  bhi  air 
an  sgapadh.  Gus  a  sin,  tha  cridhe  gach  fior 
chreidmheach  a'  guidhe  gu'n  tigeadh  e  gu  trie  a 
chum  comhfhurtachd,  agus  solus  a  thoirt  dha  air 
a  thurus.  Seadh,  gach  neach  a  ta  gràdhachadh 
losa  Criosd,  ann  an  treibhdhireas,  aontaicheadh  e 
ri  bhi  cur  suas  na  h-ùrnuigh-so — "gus  am  bris  an 
1:\  agus  an  teich  na  sgailean,  pill,  bi  cosmhuil  ri 
earb  a  ghràidh,  no  ri  hiogh  feidh  air  beanntaibh 
Bhcteir.'' 

FHIRINN  AGUS  A'  BHEATHA 

"  Thubhairt  losa  ris,  is  mise  an  t-slighe  an  f  hirinn  agus  a' 
bheatha  ;  cha  tig  aon  neach  chum  an  Athar,  ach  tromham- 
sa." — EoiN  xiv.  6. 

Bha  e  air  a  ràdh  le  diadhaire  o  shean,  gu  bheil  e 
trie  a'  tachairt,  gur  ann  an  uair  as  mo  tha  sinne 
peacachadh,  a  tha  Dia  ag  ullachadh  dhuinn  nan 
tròcairean  as  mo— ni  a  ta  c  deanamh  gu  a  ghràdh 
a  mhòr-mholadh  dhuinn. 

Tha  solus  againn  air  so,  anns  an  earrann  a 
leugh  sinn.  Cha  robh  cridhe  losa  aig  am  air  bith 
na  bu  mho  air  a  lionadh  le  gràdh  d'a  dheisciobluibh, 
na'n  uair  a  thubhairt  e,  "  na  biodh  bhur  cridhe  fo 
thrioblaid"  (Eoin  xix.  i).  Bha  iad  fo  thrioblaid 
trid  iomadh  ni.  Dh'  innis  E  dhaibh  gu'n  robh  e 
gu'm  fagail — gu'm  brathadh  aon  diubh  e — gu'n 
àicheadhadh  aon  eile  dhiubh  e ;  agus  gu  faidheadh 
iad  uile  oilbheum  ann  air  an  oidhche  sin  fein — 

agus  feudaidh  e  bhi,  gu'n  robh  iad  de'n  bheachd, 
gu'n  robh  e  gu'm  fagail  an  corruich.  Ach  ge  b'e 
aobhar  an  trioblaid-san  bha  cridhe  losa  Ian  gaoil 
doibh,  seadh,  agus  a'  cur  thairis  leis,  mar  anns  na 
briathran-sa,  "  na  biodh  bhur  cridhe  fo  thrioblaid, 
tha  sibh  a'  creidsinn  ann  an  Dia,  creidibh  annam- 
sa  mar  an  ceudna"  (Eoin  xiv.  i).  'S  cinnteach 
sinn,  nach  robh  riamh  roimhe,  an  leithid  de  dh' 
fhocail  chaoimhneil  air  an  labhairt  anns  an 
t-saoghal  fhuar-sa.  Agus  O  smuainich  uime  sin, 
cia  cho  dorcha  diir,  's  a  ta  cheisd  sin,  leis  an  do 
bhris  Tomas  air  an  teagasg  nèamhaidh-sa,  'n  uair 
a  thubhairt  e,  "a  Thighearn  cha'n  'eil  fhiosagainn 
c'ait  a'  bheil  thu  dol,  agus  cionnus  a  dh'fhaodas 
eòlas  na  slighe  bhi  againn "  (Eoin  xiv.  5).  Agus 
gidheadh  cia  cho  iriosal  's  ta  losa  a'  giiilan  leis  an 
aineolas-sa  !  Cia  cho  ghràdhach  's  tha  e  foillsea- 
chadh  dhaibh,  ceud  thòiseachaidh  theagasgan  na 
slàinte^ — agus  ag  innseadh  dhaibh  an  tuilleadh  's  a 
dh'fheòraich  Tomas  deth — agus  nochdadh  dha  'n 
tuilleadh  is  a  b'urrainn  da  iarraidh,  no  smuain- 
eachadh.  Dh'f  heòraich  e  a  thaobh  na  slighe  agus 
an  ionaid — fhreagair  losa  "is  mise  an  t-slighe 
agus  an  f  hirinn  agus  a'  bheatha  ;  cha  tig  aon  neach 
a  chum  an  Athar  ach  tromham-sa."  Air  dhuinn 
uime  sin,  a  bhi  meas  an  roinn-sa  mar  fhoill- 

seachadh  soilleir  air  slàinte  'n  t-soisgeil,  rachamaid 
thairis  air  gach  earrann  di. 

I.  Is  e  Criosd  an  t-slighe.  "  Is  mise  an  t-slighe 
— cha  tig  aon  neach  a  chum  an  Athar,  ach  trom- 
ham-sa "  (Eoin  xiv.  6).  Tha  am  Biobull  gu 
h-iomlan  a'  nochdadh  nach  'eil  a  thaobh  nàduir, 
slighe  againn  dh'ionnsuidh  an  Athar.  Tha  sinn  a 
thaobh  nàduir,  làn  peacaidh,  agus  Dia  a  thaobh  a 
nàduir-san  neo-chriochnach  an  naomhachd — sin  ri 
ràdh,  tha  sgàig  iomlan  aige  roimh  'n  pheacadh 
Mar  an  luibh  sin  a  chrupas  air  a  h-ais  a  thaobh  a 
dearbh  nàduir,  'n  uair  a  bheanair  rithe  leis  an 
]àimh,  mar  sin  a  thaobh  a  dhearbh  nàduir-san,  a  ta 
fuath,  agus  sgàig  aige  roimh  'n  pheacadh.  Tha  e 
gu  siorruidh  dealaichte  uaithe  agus  "  na's  gloine 
'n  a  rosgaibh  na  gur  urrainn  E  amharc  air 
peacadh." 

I.  Bha  so  air  a  theagasg  gu  soilleir  do  Abraham, 
agus  na  h-athraichibh.  A  feadh  a  ghluais  Adhamh 
gu  naomh,  ghabh  Dia  comhnuidh  maille  ris,  ghluais 
e  ann,  agus  bha  comunn  aige  ris ;  ach  air  do 
Adhamh  tuiteam  "dh'fhògair  e  mach  an  duine, 
agus  shuidhich  e  's  an  taobh  an  ear  de  ghàradh 
Edein  Cheruban,  agus  claidheamh  lasarach,  a  bha 
tionndadh  air  gach  laimh  a  ghleidheadh  slighe 
craoibh  na  beatha"  (Gen.  iii.  24).  Bha'n 

claidheamh  lasarach-sa,  'n  a  shamhla  soilleir  air 
Dia  mar  an  Dia  ceart,  a  ta  fuathachadh  peacaidh. 
Dh'fhoillsicheadh  e  do  Mhaois  anns  a'  phreas  mar 
theine  dian  loisgeach ;  dh'fhoillsicheadh  e  anns  a' 
ghlòir  a  dhealraich  eadar  na  Cheruban  anns  an 
teampull ;  ach  an  so,  tha  e  air  f  hoillseachadh 
eadar  na  Cheruban  mar  chlaidheamh— a'  ciallach- 
adh  giir  Dia  ceart  e  a  ta  fuathachadh  peacaidh. 
Agus  tha  mi  guidhc  oirbh,  sibh  a  thoirt  fainear, 
gu'n  robh  an  claidheamh  lasarach-sa  "a'  gleidh- 
eadh  slighe  craoibh  na  beatha,  air  gach  làimh." 
Mur  gleidheadh  e  i  air  gach  laimh — na  fàgadh  e 
fosgailte,  urrad  is  ceum  coisiche,  dh'fhaodadh 
Adhamh  air  a'  cheum  sin,  goid  a  steach,  agus  slighe 
fhaotainn  dh'ionnsuidh  craoibh  na  beatha.  Ach 
cha  d'fhàg.  Ge  b'e  air  bith  slighe  a  dh'fheuch 
e — ciod  air  bith  cho  folaichte — cho  cumhang — 
cho  cas,  no  cho  duilich  's  a  bha  i — ciod  air  bith 
cho  tosdach  's  a  dh'f  haodadh  e  dhol  air  aghaidh ; 
gidheadh  choinnicheadh  an  claidheamh  lasarach- 
sa  e,  mar  gu'm  biodh  e  ag  radh  "cionnus  is  urrainn 
duine  bhi  ceart  am  fianuis  Dhe  ? "  "  Cha  bhi 
feòil  air  bith  air  a  fireanachadh  'n  a  fhianuis-san 
tre  oibre  an  lagha  "  (Romh.  iii.  20).  Dh'fhaodadh 
Adhamh  uime  sin,  suidhe  sios  sgith  le  saothair 
dhiomhain  ag  iarraidh  dh'ionnsuidh   beatha;    oir 

a   thaobh    naduir   cha'n   'eil   aig   an   duine   slighe 
dh'ionnsuidh  an  Athar. 

Ach  a  ta  Criosd  ag  radh,  "  is  mise  an  t-slighe  " 
mar  a  ta  e  air  a  radh  's  an  t-salm  "feuchaidh  tu 
dhomh  slighe  na  beatha "  (Sail.  xvi.  ii).  Cha 
b'urrainn  duine  dhe  fein  slighe  na  beatha-sa 
f  haotainn  a  mach  ;  ach  tha  losa  ag  radh,  "  feuch- 
aidh tu  dhomh  slighe  na  beatha,  tha  lànachd 
aoibhneis  a'  d'làthair-sa,  tha  mòr  shubhachas  aig 
do  dheas  làimh  gu  siorruidh"  (Salm  xvi.  ii). 
Ghabh  losa  truas  de  shliochd  caillte  Adhaimh, 
agus  iad  gu  diomhain  a'  strl,  gu  slighe  fhaotainn 
a  mach  chum  pharas  De ;  agus  uime  sin,  dh'f  hag 
e  uchd  an  Athar  a  chum  gu  fosgladh  e  slighe 
dhuinne  dh'ionnsuidh  uchd  an  Athar.  x'\gus 
cionnus  a  rinn  e  so  ?  An  ann  le  dhol  as  o'n 
chlaidheamh  lasarach  ?  Cha'n  ann,  oir  "thionn- 
daidh  e  air  gach  laimh."  An  ann  le  bhi  a'  cleach- 
dadh  (ighdarrais  mar  Dhia  agus  ag  àithne  dha 
tionndaidh  air  falbh  ?  Cha'n  ann,  oir  le  so  chuir- 
eadh  e  eas-urram  air  lagh  Athar,  an  ait'  a  bhi  'g  a 
ardachadh.  Uime  sin  rinneadh  e  'n  a  dhuine — 
seadh  rinneadh  e  'n  a  iobairt  pheacaidh.  Mheas 
Dia  peacanna  a  shluaigh  dha.  Chaidh  e  air  ar 
son  an  coinneamh  a'  chlaidheamh ;  chaidh  a 
throimh-lot  leis  a  reir  briathran  an  fhàidh — mar  a 

ta  e  sgriobhte,  "  dùisg  o  chlaidheamh  an  aghaidh 
mo  bhuachaill,  agus  an  aghaidh  an  duine  a  ta  'n  a 
dhlùth  chompanach  dhomhsa,  tha  Tighearna  nan 
sluagh  ag  radh  (Sech.  xiii.  7).  Agus  a  nis  air  do'n 
lann  lasrach  a  bhi  air  a  tumadh  am  fuil  an  Fhir- 
shaoraidh,  faodaidh  am  peacach  as  ciontaiche — 
ge  bith  ciod  a  ta  thu,  na  cò  thu — dol  a  steach 
troimh  fhuil,  gu  phàras  Dè,  agus  itheadh  de 
chraobh  na  beatha,  agus  a  bhi  beo  gu  bràth. 
Thig  air  ball,  na  bi  mi-chreidmheach,  oir  a  ta  e 
ag  radh,  "  is  mise  an  t-slighe." 

2.  A  ris  bha  an  fhirinn-sa,  "  nach  'eil  slighe 
aig  an  duine  gu  nadurra  dh'ionnsuidh  an  Athar," 
air  a'  teagasg  gu  ro  shoilleir  do  Mhaois  agus  do 
Israel. 

An  uair  a  dh'irioslaich  Dia  e  fein  gu  còmh- 
nuidh  a  ghabhail  am  measg  chloinn  Israeli,  chòmli- 
naich  e  gu  sonruichte  anns  an  ionad  bu  ro  naomh 
— an  seòmar  a  b'fhaide  stigh  anns  an  Team- 
pull  An  sin,  bha  comharradh  faicsinneach  a 
làthaireachd,  a'  comhnachadh  eadar  na  Cheruban — 
"an  solus  deàlrach  làn  do  ghlòir,"  mu  bheil 
iomradh  againn  an  aon  earrann — an  neul  a  lion 
an  TeampuU  mu  bheil  iomradh  againn  an  earrann 
eile.  Bha  an  seòmar-sa,  no  an  t-ionad  bu  ro 
naomh — an  t-ionad  diomhair  mar  ghoirear  deth 

amis  na  Sailm — air  a  dhealachadh  o  'n  ionad 
naomh  leis  an  roinn-bhrat,  agus  troimh  'n  roinn- 
bhrat-sa,  cha  robh  e  ceadaichte  do  dhuine  air  bith 
ach  do'n  Ard-shagart  a  dhol — neach  a  ctiaidh  a 
steach  aon  uair  anns  a'  bhliadhna,  "  cha'n  ann 
as  eugmhais  fola."  Uime  sin  cha  b'urrainn  do 
shàmhla  air  bith,  a  nochdadh  air  dòigh  bu  shoilleire, 
nach  robh  an  t-slighe  do'n  ionad  naomh  fathast  air 
a  foillseachadh — sin  ri  radh  nach  'eil  dhe  fein 
sHghe  air  bith  aig  duine  peacach,  trld  an  tig  e  am 
fianuis  De. 

Ach  a  ta  losa  ag  radh  "is  mise  an  t-sHghe." 
Bha  doilgheas  air  losa  gu'n  robh  sinn  air  ar 
diliineadh  a  mach  o  'n  ionad  bu  ro  naomh ;  oir  bha 
f  hios  aige  o  f  haireachduinn  fein,  gur  ann  an  sin  a 
ta  lànachd  de  shòlas.  Ach  cionnus  a  dh'f  hosgail  e 
'n  t-sHghe  ?  An  do  chuir  e  'n  roinn-bhrat  a  thaobh, 
a  chum  gu'n  goideamaid  a  steach  gu  sàmhach 
furasda,  dh'ionnsuidh  an  Athar  ?  Cha  do  chuir, 
ach  thug  se  e  fein  mar  iobairt  chum  ceartas  De 
a  dhioladh,  agus  sinne  dheanamh  reidh  ri  Dia. 
"  Agus  'n  uair  a  dh'eigh  losa  a  ris  le  glaodh  mòr, 
thug  e  suas  an  spiorad,  agus  feuch  reubadh  brat- 
roinn  an  teampuill  'n  a  dhà  chuid  o  mhullach  gu 
iochdar"  (Matt,  xxvii.  50,  51).  "  Tha  e  crioch- 
naichte ; "  tha  'm  peanas  a  bhagair  an  lagh  air  a 

ghiùlan ;  tha  'n  t-slighe  air  a  fosgladh ;  tha  am 
brat-roinn  air  a  reubadh  o  mhullach  gu  iochdar  ! 
Cha'n  eil  mlr  deth  air  fhàgail,  gu  bacadh  a  chuir 
oirn.  Feudaidh  am  peacach  as  ciontaiche, 
as  gràineile,  teachd.  Tha  baranntas  aig'  a  nis  a 
dhol  a  steach  trld  an  roinn-bhrat,  chum  còmh- 
nuidh  a  ghabhail  ann  an  ionad  dlomhair  a'  phailHuin 
— chum  a  mhaise  fhaicinn,  agus  fiosrachadh  'n 
a  theampull. 

Agus  a  nis  a  chàirdean,  an  i  so  bhur  dòigh-sa 
chum  teachd  a  dh'ionnsuidh  an  Athar  ?  Tha 
Criosd  ag  radh  "  is  mise  an  t-sHghe,  cha  tig  aon 
neach  a  chum  an  Athar  ach  tromham-sa"  (Eoin 
xiv.  6).  Uime  sin,  ma  dh'fhanas  tu  an  deidh  so, 
air  do  shlighe  fein,  ciod  air  bith  i,  ma's  iad  deòir 
i,  no  aithreachas,  no  rùintean  ath-leasachaidh — no 
dùil  nach  bi  Dia  cruaidh  ort — tha  sinne  a'  toirt 
rabhaidh  dhuit,  gu'n  coinnich  an  claidheamh  las- 
arach  thu,  a'  tionndaidh  air  gach  làimh  agus  gu 
fàgar  thu  'n  a  do  chòbhartaich  do'n  teine  nach 
h-urrainn  a  bhi  air  a  mhùchadh. 

O  ma  tha  aon  anam  an  so  nach  urrainn  sith 
fhaotainn  an  slighe  na  fein-fhireantachd— ma  tha 
aon  dhibh  a  ta  mothachadh  gu  bheil  e  caillte  ann 
fcin,  feuch  a  ta  Criosd  ag  riidh  riut,  "  is  misc  an 
t-shghe,"  ceart  mar  a  ta  e  ag  radh  an  ionad  eile 

"  is  mise  an  dorus  "  (Eoin  x.  9).  Tha  i  'n  a  slighe 
shaor,  fhosgailte,  choimhlionta,  agus  'n  a  slighe 
a  ta  airson  pheacach.  Carson  uime  sin,  a  dh'- 
f  hanas  tu  na's  faide  ?  Bha  uaireigin  balla  meadh- 
onach  an  eadar  dhealachaidh  eadar  thu  agus  Dia  ; 
ach  thilg  Criosd  sios  e.  Bha  Dia  feargach,  ach  a 
nis  a  ta  f  hearg  air  a  pilleadh  air  falbh  uathasan  a  ta 
air  an  t-sHghe-sa.  Ann  an  Criosd  tha  e  a  ghnàth 
ro  thoihchte. 

II.  Is  e  Criosd  an  Fhirinn.  Tha  'm  Biobull  gu 
leir,  maille  ri  ar  faireachduinn  fein,  a'  nochdadh, 
gu  bheil  sinn  a  thaobh  nàduir  aineolach  air  an 
fhirinn.  Gun  teagamh,  tha  iomadh  ni  a  tha  fior, 
air  a  bheil  aithne  aig  an  duine  neo-iompaichte. 
Is  aithne  dha  àireamh  chuspairean  a  chunntadh. 
Is  aithne  dha  iomadh  flrinn  choitchionn,  ach 
gidheadh  an  deidh  so  uile,  cha'n  urrainn  e  bhi 
air  a  ràdh  gur  aithne  dha  "  an  Fhirinn,"  oir  is  e 
Criosd  an  Fhirinn.  Feudaidh  e  a  bhi  air  a  ràdh 
gur  e  Criosd  clach-ceangail  bogha-drochaid  na 
firinn.  Thoir  a'  chlach-ceangail  as  a'  bhogha, 
agus  tuitidh  an  t-iomlan  sios  ;  agus  ged  a  tha  na 
clachan  an  sin  a  bha  roimhe  anns  a'  bhogha  tha 
iad  a  nis  troimh  a  cheile — gun  rian  gun  chumadh. 
Mar  sin,  thoir  Criosd  air  falbh,  agus  tuitidh  bogha 
na    firinn    sios.       Feudaidh    gu    bheil    na    h-aon 

fhirinnean  'an  sin,  ach  as  eugmhais-san  tha  iad 
gun  rian  agus  gun  bhrigh.  Feudaidh  e  mar  an 
ceudna  bhi  air  a  ràdh,  gur  e  Criosd  grian  na  f  irinn. 
Thoir  a'  ghrian  as  an  iarmailt  agus  theid  na 
saoghail  a  ta  tiomchioll  oirre  troimhe-cheile.  Mar 
sin  thoir  Criosd  as  agus  bithidh  am  Biobull  cho 
dorch  's  a  bhiodh  an  saoghal-sa  na'n  toireadh  tu  a' 
ghrian  as  na  speuran  os  ar  cionn.  Uime  sin  "tha 
sHghe  nan  aingidh  mar  dhorchadas ;  cha'n  aithne 
dhoibh  ciod  air  a  bheil  iad  a'  tuisleachadh " 
(Gnath.  iv.  19),  Ach  air  do  Criosd  a  bhi  air 
fhoillseachadh  do'n  anam  neo-iompaichte — air  do 
Spiorad  De  a  bhi  'g  a  fhoillseachadh  dha,  an  sin 
— 's  an  anam-sin,  tha  a  nis  air  foillseachadh,  cha'n 
e  a  mhàin  firinn,  ach  an  Fhirinn.  Mar  so  tha  a' 
chlach  cheangail  air  a  cur  am  bogha  na  firinn, 
agus  a'  ghrian  air  a  toirt  air  a  h-ais  gu  a  h-àit  anns 
an  iarmailt.  Mar  sin  ann  an  inntinn  an  duine 
ud,  tha  firinn  an  Tighearna,  a'  cinntinn  araon 
rianail  agus  buannachdail. 

A  nis  a  ta  aithne  aig  air  an  fhirinn  mu  thimchioll 
fein.  An  d'fhàg — ars'  esan — Mac  Dhe  uchd  an 
Athar  chum  a  chorruich  a  ghiùlan  ann  ar  n-àit-ne  ? 
Uime  sin  tha  mise  fo  chorruich.  An  do  ghabh  an 
Tighearn  losa  cruth  seirbhisich  air,  chum  gu'n 
toireadh  e  umhlachd  do  thoil  De  an  àite  nam 

peacach  ?  Uime  sin,  tha  mise  as  eugmhais  f  irean- 
teachd  air  bith — agus  buinidh  mi  do  chloinn  na 
h-eas-umhlachd. 

A  ris,  air  da  aithne  bhi  aig  air  Chriosd,  tha 
aithne  aig  mar  an  ceudna  air  Dia  fcin.  An  d'thug 
]  )ia  thairis  gu  saor  a  j\Ihac  eadhon  a  chum  bàis 
air  ar  son  ?  Uime  sin  ma  chreideas  mise  ann  an 
losa,  cha'n  'eil  diteadh  air  bith  dhomh ;  is  e  Dia 
m'Athair  agus  is  gràdh  Dia.  A  chàirdean  am  faca 
sibh  Criosd — an  Fhirinn  ?  An  robh  e  air  f  hoill- 
seachadh  dhuibh,  cha'n  ann  le  fuil  agus  feòi!,  ach 
le  Spiorad  ar  De  ?  Ma  bhà,  tha  f  hios  agad  cho 
fior  's  a  ta  e,  gur  annsan  a  ta  uile  ionmhasan  a' 
ghUocais  agus  an  eòlais  folaichte  (Col.  ii.  3) — gur 
esan  "alpha  agus  omega"  (Taisb.  i.  8),  toiseach 
agus  deireadh  gach  gnè  eòlais  shlàinteil.  Ach 
mur  fhaca  tu  Criosd,  cha'n  aithne  dhuit  ni  air  bith 
fathast  mar  bu  choir  dhuit.  Tha  t-eòlas  gu  leir 
mar  bhogha  drochaid  gun  chlach-ceangail — mar 
an  iarmailt  gun  ghrian  innte.  Ciod  am  maith  a  ni 
e  dhuit  ann  an  ifrinn,  gur  aithne  dhuit  gach  eòlas 
saoghalta  —  gach  seòrsa  eachdraidh  —  agus  gach 
innleachd  riaghlaidh  a  chaidh  dheilbh  ann  ar  la  ? 
Nach  'eil  fhios  agad  gu'm  bi  eadhon  d'eòlas  'n  a 
mheadhon  cràidh  dhuit  an  ifrinn  ?  O  cia  mar  bu 
mhiann  leat  an  sud,  gun  do  leugh  thu  na  bu  lugha 

de'n  phaiper-naidheachd,  agus  tuilleadh  de'n  Bhio- 
bull  —  agus  maille  ris  gach  ni  eile  a  thugadh 
dhuit  gun  d'f  huair  thu  tuigse  spioradail — aithne  air 
an  t-Slànuighear  bheannaichte — nl  as  e  eòlas  na 
beatha  maireannaich. 

III.  Is  e  Criosd  a'  hheatha.  Tha  am  Biobull 
gu  h-iomlan  a  toirt  fianuis  gu  bheil  sinn  a  thaobh 
nàduir  "  marbh  an  eucairtibh,  agus  am  peacaibh  " 
(Eph.  ii.  i).  Gu  bheil  sinn  cho  bheag  comais 
air  gluasad  gu  naomh,  agus  a  tha  duine  marbh  gu 
eiridh  agus  gluasad. 

Ach  ged  a  ta  am  Biobull  agus  ar  mothachadh, 
a'  nochdadh  gu  bheil  sinn  a  thaobh  nàduir,  marbh 
an  eucairtibh  agus  am  peacaibh,  gidheadh  cha 
bhàs  e  anns  a  bheil  sinn  gu  h-iomlan  neo- 
ghniomhach;  oir  a  ta  e  sgriobhte,  gu  bheil  na 
mairbh-sa  "a'  gluasad  a  reir  gnàth  an  t-saoghail-sa, 
a  reir  uachdarain  cumhachd  an  adhair"  (Eph. 
ii.  2). 

Tha'n  fhirinn-sa  air  a  foillseachadh  gu  soilleir 
anns  an  taisbean  a  f huair  am  fàidh  Eseciel,  'n  uair 
a  thugadh  a  mach  e  ann  an  Spiorad  an  Tighearna, 
"  agus  a  chuir  e  sios  e  ann  am  meadhon  a'  ghlinne 
a  bha  hin  de  chnàmhan."  "  Agus  thug  e  orm 
gabhail  seachad  orra  mu'n  cuairt  air  gach  taobh, 
agus  feuch  bha  iad  ro  lionmhor  anns  a'  mhachair 

sgaoilte  ;  agus  feuch  l)ha  iad  ro  thioram ''  (Escc. 
xxxvii.  I,  2),  Is  e  so  a'  cheart  sealladh  a  tha 
gach  leanabh  le  Dia  a'  faotainn  de'n  t-saoghal. 
Tha  na  cnàmhan  tioram,  ro-lionmhor,  agus  ro- 
thioram  ;  agus  mar  sin  feòraichidh  e  a'  cheart 
cheisd  a  chuireadh  le  Dia  air  Eseciel,  "  am  faod 
na  cnàmhan  so  teachd  beò?"  (Esec.  xxxvii.  i, 
2).  Seadh  mo  chàirdean,  agus  nach  fhaod  sibh 
fein  an  ni  ceudna  fhaicinn  agus  fhòghlum.  Tha 
e  fior  nach  'eil  fhios  aig  na  mairbh,  gu  bheil  iad 
marbh,  ach  gidheadh  ma  bheanas  an  Tighearn  ri 
bhur  cridheachaibh,  gheibh  sibh  a  mach  e.  Tha 
sinne  a'  deanamh  fàistneachd  do  chnàmhan 
tioram  :  oir  tha'n  Tighearn  'g  a  àithne ;  agus  a 
feadh  a  ta  sinne  a'  deanamh  mar  so,  tha  anail  a' 
tighinn  do'n  ionnsuidh, 

(a)  Amhairc  air  d'ais,  air  an  t-slighe  air  an 
d'imich  thu.  Feuch  cionnus  a  ghluais  thu  a  reir 
gnàth'  an  t-saoghail-sa.  Tha  thu  cosmhuil  ri 
neach  a'  sior  dhol  leis  an  t-sruth  — gun  choslas 
air  bith  ris  an  duine  a  ta  sior  shnàmh  'n  a 
aghaidh. 

(/')  A  ris  amhairc  a  steach  a  dh'ionnsuidh  do 

cridhe,  agus  faic  cionnus  a  ta  e  air  tionndaidh  an 

aghaidh  uile  àitheantaibh  an  Tighearna.     Tha  'n 

t-sàbaid  'n  a  h-eallach  dhuit,  'n  àite  i  bhi  'n  a  tlachd 

dhiiit.  Ma  dh'fheuch  thu  riamh  ri  àitheantail)h 
De  a  ghleidheadh — ma  dh'fheuch  thu  riamh  ri  do 
shùil  a  ghleidheadh  o  thograidhean  neo-chead- 
aichte,  do  theangadh  o  bhriathraibh  frionasach,  o 
ghobaireachd  — 0  shearbhadas — no  do  chridhe  o 
mhl-ruin, — o  fharmad, — o  shannt, — ma  dh'fheuch 
thu  ri  so,— agus  tha  mi  creidsinn  gu'n  d'fheuch  a' 
chuid  as  mo  eadhon  de  mhuinntir  neo-iompaichte 
ris — nach  do  mhothaich  thu  cho  eu-comasach 
's  a  ta  thu !  Bha  t-oidhirpean  mar  oidhirpean 
neach  a  ta  feuchainn  ris  na  mairbh  a  dhiisgadh. 
O  cia  cho  soilleir  's  a  ta  e  gu  bheil  thu  marbh — 
neo-iompaichte.  Na  gabh  iongantas  mata,  gu 
bheil  sinn  ag  ràdh,  is  eigin  dhuibh  a  bhi  air  bhur 
breith  a  ris.  Feumaidh  tu  bhi  air  d'aonadh  ri 
Criosd,  oir  is  e  Criosd  a'  bheatha.  Abair  gu'm 
bu  chomasach  do  bhall  marbh — cas  no  làmh— a 
bhi  a  ris  air  a  h-aonadh  ris  a'  bheò-choluinn  agus 
gu'n  siubhladh  an  fhuil  as  ùr  tre  cuislibh — agus  a 
thuilleadh  air  so  abair  gu'n  rachadh  cnàimh  ri 
cnciimh — feith  ri  feith,  craicionn  ri  craicionn : 
nach  bi  a  nis  a'  chas  no'n  lamh,  cia  air  bith  cho 
marbh  's  a  bha  i  roimhe  sud,  'na  làimh  bheò,  no  na 
cois  bheò.  Roimhe  sud  l)ha  i  fuar  rag,  marbh, 
Ian  truaillidheachd,  ach  a  nis  tha  i  blath  subailte, 
Ian  beatha  agus  gluasaid.  Tha  i  'n  a  cois  bheò 

do  bhrigh  i  bhi  air  a  h-aonadli  ri  coluinn  bheò. 
Abair,  gu'm  bu  chomasach  do  gheig  sheargta,  a  bhi 
air  a  suidheachadh  a  ris  anns  a'  bheò  f  hìonan  agus 
gu'n  d'fhuair  i  a  ris  comhpairt  de  bhrigh  is  de 
bheatha  'n  f  hionain  ;  nach  biodh  a'  gheug  sin,  cia  air 
bith  cho  marbh  is  a  bha  i  roimhe  sud,  a  nis  'n  a 
geig  bheò  !  Bha  i  roimhe  tioram  seargta,  gun  i  bhi 
giùlan  toraidh ;  ach  a  nis,  Ian  brigh,  beatha,  agus 
neart.  Is  geug  bheò  i  oir  a  ta  i  anns  an  fhionan 
bheò.  Ceart  mar  so,  is  e  Criosd  beatha  gach 
anam  a  ta  dluth-leantuinn  ris.  "An  ti  a  tha 
ceangailte  ris  an  Tighearn  is  aon  Spiorad  ris  e " 
(Cor.  vi.  17).  "Bheil  d'anam  mar  bhall  marbh, — 
fuar,  rag,  gun  ghluasad,  agus  Ian  truaillidheachd  ? 
Dlùth-lean  thusa  ri  Criosd — dlùth-lean  ris  tre 
chreidimh,  agus  gheibh  thu  a  Spiorad,  agus  mar 
sin  bithidh  tu  blàth,  neartmhor,  eudmhor  ann  an 
seirbhis  an  Tighearna. 

Bheil  d'anam  mar  gheug  sheachdta  thioram, 
gun  toradh  gun  duilleach?  DKith-lean  thusa  ri 
Criosd  ;  dean  greim  air,  agus  gheibh  thu  a  Spiorad. 
Gheibh  thu  mar  so,  gur  e  Criosd  a'  bheatha  :  's 
bidh  do  bheatha  mar  so  "  foluichte  maille  ri 
Criosd  an  Dia."  Their  thu  tha  mi  beò,  "ach  cha 
mhise  ach  Criosd  a  ta  beò  annam,  agus  a'  bheatha 
a  ta  mi  nis  a'  caitheamh  's  an  fheòil,  tha  mi  'g  a 

caitheamh  tre  chreidimh  Mhic  Dhe,  a  ghiàdhaich 
mi,  agus  a  thug  e  fein  air  mo  shon  "  (Gal.  ii.  20). 

Cuimhnichibh  uime  sin,  sibhsc  a  ta  neo-iomp- 
aichte  gur  i  an  aon  dòigh  gu  bhi  air  bhur  deanamh 
naomh,  sibh  a  thighinn  a  dh'ionnsuidh  Chriosd. 
Agus  cuimhnichibh-sa  mo  chàirdean  a  ta  creidsinn 
ann,  ma  's  e  's  gu  bheil  sibh  a'  dol  air  ais  ann  an 
naomhachd  gur  e  's  aobhar  d'a  so,  nach  'eil 
greim  cho  daingeann  agaibh  de  Chriosd. 
"  Fanaibh  annam-sa  agus  mis  annaibh-sa,  mar  sin 
bidh  mòr  thoradh  air  a  ghiùlan  leibh,"  oir  as 
m'eugmhais-sa  cha'n  urrainn  sibh  aon  ni  a 
dheanamh  (Eoin  xvi.  5). 


CHA'N  AILL  LEIBH  TEACHD 
A  M'lONNSUIDH-SA 

"  Gidheadh  cha'n  àill  lelbh  teachd  a  m'ionnsuidh-sa,  chum 
gu  faigheadh  sibh  beatha." — EoiN  v.  40. 

Nach  iongantach  agus  nach  brònach  an  ni  e,  air 
do  Shlànuighear  a  bhi  air  a  thairgse,  comasach  air 
an  t-saoghal  uile  thearnadh,  gu  bheil  cho  beag  a 
teachd  d'a  ionnsuidh.  Na'm  biodh  bata  mòr  gu 
leòir,  gus  an  t-iomlan  dhiubh  a  thearnadh  a  bh'air 
long  a  bha  del  fodha,  air  a  chur  a  dh'ionnsuidh 
na  luinge,  agus  gu'm  pilleadh  e  air  ais  le  leth  na 
h-àireamh,  nach  feòraìcheadh  tu  le  mòr  chùram, 
c'arson  nach  robh  a'  chuid  eile  dhiubh  air  an 
tearnadh  ?  Mar  sin  air  do  Chriosd  a  theachd  a 
thearnadh  an  dream  a  tha  caillte  agus  gidheadh  gu 
bheil  a'  chuid  as  mo  caillte,  buinidh  e  dhuinn  a' 
cheist  a  chuir  c'arson  nach  eil  tuilleadh  air  an 
saoradh.  Is  e  ar  freagradh  "cha'n  àill  leibh 
teachd  a  m'ionnsuidh-sa  chum  gu  faigheadh  sibh 
beatha." 

Teagasg.  Tha  peacaich  air  an  call,  cha'n  ann  a 
bhrlgh  ni  sam  bith  a  ta  ann  an  Criosd,  ach  a 
bhrlgh  ni-eigin  a  tha  annta  fein.  Cha  tig  iad  a 
dh'ionnsuidh  Chriosd  a  chum  gu  faigheadh  iad 
beatha. 

I.  Air  ttis,  7iochdaidh  sinn  nach  ann,  a  blirigh 
ni  air  bith  a  fa  ann  an  Criosd,  a  fa  peacaich  air 
an  call  gu  siorruidh. 

I.  Cha  'n  ann  a  chionn  nach  'eil  Criosd  Ian 
chomasach  air  an  saoradh  eadhon  gach  aon  diubh, 
a  tha  peacaich  air  an  call,  Tha  'm  Biobull  gu 
leir  a'  nochdadh,  gu  bheil  Criosd  Ian  chomasach 
air  an  t-saoghal  uile  a  thearnadh— sin  ri  radh  gu'm 
biodh  an  saoghal  gu  leir  air  a  thearnadh,  na  'n 
tigeadh  an  saoghal  a  dh'ionnsuidh  Chriosd. 
"  Feuch  Uan  De  a  ta  toirt  air  falbh  peacaidh  an 
t-saoghail"  (Eoin  i.  29).  Cha'n  'eil  so  a'  ciall- 
achaidh  gu  bheil  peacaidh  an  t-saoghail  uile  a  nis 
air  an  toirt  air  falbh.  Tha  e  soilleir  nach  'eil  am 
peacaidh  air  am  maitheadh  do  'n  t-saoghal  uile  aig 
a'  cheart  am  so.  Oir  cha  'n  'eil  an  saoghal  uile  air  a 
thearnadh.  Tha  Dia  a'  gairm  pheacach  anns  gach 
cearna  gu  aithreachas ;  agus  is  i  a'  cheud  obair  a 
tha  'n  Spiorad  a'  deanamh,  a  bhi  toirt  dearbhaidh 
air  peacadh — ^  an  t-callach  tròm  fo  bheil  gach 

anam  gun  Chriosd  'n  a  luidhe.  Tha  maitheanas 
a  ghnàth  co-cheangailte  ri  bhi  a'  creidsinn.  Air 
dhoibh  an  duine  a  bha  tinn  leis  a'  phairilis  a  thoirt 
a  dh'ionnsuidh  losa  agus  air  dha  an  creideamh 
fhaicinn,  thubhairt  e  ri  fear  na  pairilis,  biodh 
deagh  mhisneach  agad  a  mhic,  a  ta  do  pheacanna 
air  am  maitheadh  dhuit  (Mat.  ix.  2)  "  Creid 
anns  an  Tighearn  losa  agus  tearnar  thu."  Mar 
sin  tha  'm  Biobull  a'  teagasg  gu  'n  d'fhuiling 
Criosd  am  bas  airson  pheacach,  agus  gu  bheil  coir 
aig  gach  aon  a  ta  'n  a  pheacach  a  theachd  d'a 
ionnsuidh. 

Tha  e  soilleir  gu  bheil  Criosd  comasach  air  na 
h-uile  a  theàrnadh,  do  bhrlgh  gu  bheil  e  comasach 
air  neach  air  bith  a  thearnadh.  Oir  ma  tha  e 
comasach  air  aon  pheacach  a  thearnadh,  tha  e 
comasach  air  an  teàrnadh  uile.  Cha  b'e  bha  'n  a 
cheist  air  Dia — tha  mi  labhairt  mar  dhuine — 
cionnus  a  ghabhadh  e  ri  mòran  pheacach  ach 
cionnus  a  ghabhadh  e  ri  aon.  Agus  ma  tha  a' 
cheist  so  air  a  fuasgladh  ann  an  Criosd  a  thaobh 
aoin  pheacach,  tha  i  air  a  fuasgladh  a  thaobh  nan 
uile  a  tha  'n  am  peacaich.  Ma  dh'fhaodas  aon 
pheacach  a  theachd  a  dh'  ionnsuidh  Dhe  ann  an 
Criosd  agus  sith  fhaotainn  freagarrach  ri  glòir 
ceartais,  tha  e  soilleir  gu  faod  an  t-iomlan  diubh 

teachd ;  oir  ma's  leòir  Criosd  airson  Abeil,  is  leòir 
e  airson  gach  neach  a  thig  'n  a  dhcidh.  Ma 
dh'fhaodas  aon  ghaduiche  amharc  ris  aig  uair  a 
bhais,  faodaidh  iad  uile.  Ma  dh'fhaodas  fear- 
coimhead  a'  phriosain  agus  e  air  chrith,  creidsinn 
ann,  faodaidh  gach  peacach  eile  air  a  bheil  eagal, 
an  ni  so  a  dheanamh  mar  an  ceudna.  Bithidh 
muinntir  a'  connsachadh  mu  a  leithid  so  do  phunc, 
ach  ma  bhasaicheas  sibh  gun  Chriosd,  an  sin  chi 
sibh  tuilleadh  agus  anamoch,  gu'n  robh  pailteas 
riiim  fo  sgiathaibh  Chriosd  air  bhur  son,  ach  nach 
b'aill  leibh. 

2.  A  ris,  cha  'n  ann  a  chionn  nach  'eil  Criosd 
deònach  air  na  h-uile  a  theàrnadh,  a  tha  peacaich 
air  an  call.  Tha  am  Biobull  gu  h-iomlan  a' 
nochdadh  gu  bheil  Criosd  deònach,  agus  dian- 
iarrtasach  air  peacaich  a  theàrnadh.  Bha  'm  baile 
dion  o  shean  'n  a  shàmhla  air  Criosd,  agus  bha 
mar  is  cuimhneach  leibh,  a  gheatachan  fosgailte  a 
la  agus  a  dh'oidhche.  Bha  gairdeana  Chriosd  air 
an  shieadh  a  mach  air  a  chrcànn-cheusaidh,  nl  a 
tha  samhlachadh  cho  deònach  's  a  tha  e  gus  na  h- 
uile  a  thearnadh  mar  a  thubhairt  e  fein,  "agus 
mise  ma  thogair  suas  o'n  talamh  mi,  tairnidh  mi 
na  h-uile  dhaoine  a  m'  ionnsuidh  "  (Eoin  xii.  32). 
Bu  daingean  a  bha  a  ghàirdcana  air  an  tairngeach- 

adh  ris  a'  chrann,  ach  is  daighne  na  sin,  a  tha  iad 
a  nis  air  an  tàirngeachadh  le  gaol  agus  truas, 
gu  bhi  sinnte  mach  chum  gabhail  ri  peacaich 
chaillte. 

Cha  'n  'eil  cion-toile  air  losa  Criosd.  x\ir  do 
mhuinntir  a  bhi  iarrtasach  air  nl  air  bith  a 
dheanamh,  ni  iad  gach  ni  a  tha  'n  an  comas, 
a  chum  a  choimhHonadh.  Is  ann  mar  so  a  rinn 
Criosd,  "ciod  tuilleadh  ars'  esan  a  ghabhadh 
deanamh  ri  m'f  hion-lios  nach  d'rinn  mi  ann " 
(Isa.  V.  4).  Agus  ma  tha  iad  ro-iarrtasach  bheir 
iad  an  oidhirp  a  rls  agus  a  rls.  Is  ann  mar  so 
a  rinn  Criosd.  "A  lerusaleim,  a  lerusaleim  a 
mharbhas  na  fàidhean,  agus  a  chlachas  an  dream  a 
chuirear  a  d'ionnsuidh,  cia  minig  a  b'àill  leam  do 
chlann  a  chruinneachadh  r'a  cheile,  mar  a 
chruinnicheas  cearc  a  h-eòin  fo  a  sgiathaibh  agus 
cha  b'àiU  leibh !  Agus  ma  tha  iad  anabarrach 
iarrtasach,  bithidh  mòr  dhoilgheas  orra  mur  teid 
leò.  Mar  so  bha  Criosd.  "Agus  an  uair  a 
thainig  e  am  fagus  chunnaic  e  am  baile  agus  ghuil 
e  air  a  shon "  (Luc.  xix.  41).  Seadh  fuiHngidh 
dream  a  tha  ro  dheigheil  cràdh,  a  roghainn  air 
an  ni  a  thoirt  thairis.  Mar  so  rinn  losa,  thug  am 
buachaille  maith  anam  airson  nan  caorach.  Uime 
sin  ma  bhios  sibh  càillte  cha  'n  ann  a  chionn  nach 

'eil  losa  toileach  gu  'm  biodh  sibh  air  bhur 
teàrnadh. 

Focal  ri  anamannan  a  tiia  fo  clihrani.  Nach 
iongantach  gur  iad  so  as  mo  a  chuireas  an  teagamh 
gu  bheil  Criosd  deònach  air  an  tearnadh,  agus  gur 
iad  bu  lugha,  bu  choir  a  chur  an  teagamh.  Ma  tha 
e  deònach  anam  air  bith  a  shaoradh  tha  e  deònach  an 
t-anam  "  a  tha  fo  throm  eallach  !  "  Thoir  fainear  an 
dàll  o  lericho  a  bha  'g  iarraidh  na  deirce.  Bha  e 
cosmhuil  riutsa,  dàll  agus  diblidh,  agus  ghlaodh  e, 
"  losa  mhic  Dhaibhidh  dean  tròcair  orm."  Agus 
air  do'n  chuideachd  iarraidh  air  a  bhi  'n  a  thosd,  is 
ann  as  mo  a  ghlaodh  e  ris.  Nach  robh  losa 
deònach  air  an  duine  so  a  shaoradh?  Bha  gu 
cinnteach,  oir  sheas  e  agus  dh'aithn  se  e  a  bhi  air 
a  thoirt  fagus,  agus  thubhairt  e  ris  shlànuich  do 
chreideamh  thu.  Tha  e  cho  deònach  a  nis  's  a 
bha  e  riamh.  Eigh  ris,  agus  ged  theireadh  an 
saoghal  bi  a'd'  thosd  eigh  thusa  na's  dùrachdaiche 
ris. 

Focal  riusa?i  tha  ini-cluiraniach.  Their  thu 
faodaidh  gu  bheil  Criosd  'n  a  Shlànuighear 
toileach  do  mhuinntir  eile,  ach  ciod  an  cinnteas  a 
th'agam  gu  bheil  e  mar  so  do  m'  thaobh-sa? 
Amhairc  ris  mata  'n  a  shuidhe  an  sud  aig  tobair 
Shamaria,  a'  dearbhadh  peacaidh  air  a'  mhnaoi  ud, 

agus  'g  a  toirt  air  a  h-ais  d'a  ionnsuidh  fein.  Tha  e 
mar  so  dhuit-sa  an  diugh ;  agus  ma  bhàsaicheas  tu 
cha'n  ann  a  chionn  nach  'eil  Criosd  deònach  do 
theàrnadh.  Tha  e  deònach  air  na  h-uile 
theàrnadli,  agus  an  toirt  gu  eòlas  na  firinn. 
Tha  e  tagradh  riut  ag  radh,  "  Pill,  Pill  c'arson  a 
bhàsaicheas  tu." 

II.  Afuis  an  dam  aite  nochdaidh  sinn  aobharan 
air  son  nach  \HI  peacaich  a'  teachd  a  dK  ionnsuidh 
Chriosd.  Cha  'n  àill  leò.  Is  ann  aca-san  's  cha'n 
ann  aig  Criosd  a  tha  a'  choire. 

I.  Is  e  aineolas  air  Criosd  aon  aobhar  a  tha 
bacadh  pheacach  o  theachd  d'a  ionnsuidh.  Chum 
so  na  hTudhaich  uaithe.  "Air  dhoibh  bhi  aineolach 
air  fireantachd  Dhe,  agus  ag  iarraidh  am  fireant- 
eachd  fein  a  chuir  air  chois,  cha  do  striochd  iad  do 
f  hireanteachd  Dhe  "  (Romh.  x.  3).  Tha  so  fior  mar 
an  ceudna  a  thaobh  iomadh  peacach  an  so  'n  diugh. 
Cha  tig  iad  gu  losa  do  bhrigh  nach  aithne  dhoibh  e. 
Tha  aineolas  cuid  a'  cur  mòr  iongantas  orm — 
dream  a  tha  bliadhnachan  fo  eisdeachd  an  fhocail, 
agus  aig  nach  'eil  fios  fathast  cò  e  Criosd.  Tha 
iad  'n  an  tur  choigrich  dha.  Tha  cuid  ann, 
agus  cha  'n  aithne  dhoibh,  cia  as  a  thàinig  e,  no 
c'àit  a  bheil  e  dol,  cò  chuir  a  dh'ionnsuidh 

an  t-saoghail  e,  c'arson,  a  thàinig  e,  no  a  dh'fhuiling 
e.  Tha  cuid  eile  ann  aig  a  bheil  eòlas  na  litreach, 
ach  aig  nach  'eil  a  bheag  a  dh'  eòlas  slàinteil  air 
Criosd.  Cha'n  aithne  dhoibh  a  mhaise,  no  cho 
freagarrach  's  a  tha  e  mar  Shlànuighear  dhoibh,  agus 
uime  sin  cha  'n  aill  leò  teachd  d'a  ionnsuidh.  Air  do 
f  hras  uisge  tuiteam  cha  racliadh  tu  fo  fliasgadh,  mur 
biodh  fhios  agad  gu'n  robh  fasgadh  ann.  Agus 
na  'm  biodh  tu  beò  aig  am  na  tuile,  na  'm  biodh 
tu  aineolach  air  an  aire,  no  air  a  feum,  cha 
rachadh  tu  d'a  h-ionnsuidh ;  's  ann  mar  so  a  tha 
e  thaobh  cuid  aig  an  àm-so.  Tha  cuid  ann  agus 
cha  'n  'eil  eadhon  eòlas  litireil  fein  aca  air  Criosd, 
agus  uime  sin,  cha  'n  aill  leò-san  teachd.  Cuid 
eile,  agus  ged  tha  eòlas  litireil  aca,  gidheadh  cha 
d'thàinig  iad  gu  bhi  a'  tuigsinn  am  feum  air,  agus 
uime  sin  cha  'n  aill  leò  san  teachd  chum  beatha 
fhaotainn. 

O  mhuinntir  ghràdhaichte  na  bithibh  aineolach 
air,  tha  mi  guidhe  oirbh.  Siribh  e  mar  airgiod, 
agus  mar  a  shireas  neach  airson  ionmhas  foluichte. 
Na  abair,  tha  mi  tuilleadh  is  sean  chum  fòghlumi. 
Is  urrainn  do  n'  Spiorad  do  theagasg.  Gabhaidh 
e  de  nithe  Chriosd,  agus  nochdaidh  e  dliuit  iad. 
Agus  na  abair  gu  bheil  thu  tuilleadh  is  òg.  Is 
iad  as  sona  as  òige  dh'fhòghlumas  !     Is  sona  na 

h-uain  a  th'air  an  tional  a  dh'ionnsuidh  uchd  an 
t-Slanuighir  ! 

2.  Is  e  aohhar  eile  tha  ciunail pheacach  o  Chriosd^ 
nach  'eil  tad  a'  niothachadh  ain  feum  air. — Na 
marbhadh  tii  duine,  ach  gun  fhios  a  bhi  agad 
gu'n  robh  fear  diolaidh  na  fola  air  do  thòir, 
cha  theicheadh  tu  dh'ionnsuidh  a'  bhaile  dhion. 
Na'm  biodh  do  long  a'  dol  fodha,  ach  gun 
fhios  a  bhi  agad  air,  cha  theicheadh  tu ;  no  tinn, 
agus  gun  fhios  a  bhi  agad  air,  cha  chuireadh  tu 
airson  an  Hghiche.  Mar  sin,  ma  tha  aon  aineolach 
air  a  bhi  fo  chorruich  Dhe,  agus  buaillteach  do 
thruaighe  ifrinn,  cha'n  àiU  leis  teachd  a  dh' 
ionnsuidh  losa,  gu  beatha  fhaotainn.  Amhairc 
timchioll  ort,  agus  chi  thu  nach  'eil  dad  a  chiiram 
air  a'  chuid  as  mo  mu  chor  an  anama.  Tha  ciiram 
orra  mu'n  teaghlaichean,  m'a  maoin,  m'an  chù,  ach 
cha  'n  eil  dad  orra  de  chi^iram  anama.  Ma  dh' 
fheòraicheas  tu  c'arson  a  tha  cho  beag  a'  teachd 
a  dh'ionnsuidh  losa?  their  sinn,  do  bhrigh  gu 
bheil  àireamh  cho  beag  fo  chùram  airson  an 
anama.  Tha  e  soilleir,  mur  dùisgear  duine,  gu 
teiceadh  o'n  fheirg  a  ta  ri  teachd,  nach  tcid 
e  feasd  dh'ionnsuidh  losa.  Bha  na  tri  mile  air 
tiis  air  am  bioradh'n  an  cridhe,  agus  an  sin,  dh'iarr 
iad  dh'ionnsuidh  losa.  Bha  fear-coimhead  a' 

phriosain  air  tùs  fo  mhòr  chùram  mu  chor  anama, 
agus  an  deidh  sin,  air  a  thoirt  gu  gàirdeachas 
a  dlieanamh  ann  an  losa.  Cha  robh  neach  riamh 
air  a  thoirt  gu  losa,  gun  a  pheacaidh  a  bhi  air  tùs 
air  an  dearbhadh  air. 

Sibhse  tha  mi-chiiramach,  O  iarraibh  dearbhadh 
peacaidli — iarraibh  gu'n  deònaicheadh  Dia  dhuibh 
mothachadh  air  bhur  staid  chaillte  thruagh  •  oir 
mur  diiisgear  sibh  cha  tig  sibh  a  feasd  gu  losa, 
agus  cha  bhi  sibh  air  bhur  tearnadh.  Agus  sibhse 
a  tha  fo  churam  anama,  O  gleidhibh  bhur 
mothachadh  air  peacadh.  Is  ni  e  tha  air  a 
chall  gu  ro  fhurasda,  agus  ma  chaillear  e  tha  e 
ro  mhi-choslach  gu  faighear  ris  e.  Agus 
mar  sin  bidh  sibh  cosmhuil  ri  bean  Lot,  a 
sheall  air  a  h-ais  agus  a  dh'fhas  'n  a  carragh 
salainn. 

3.  Is  c  an  treas  ni  a  tha  cumail  pheacach  o 
theacJid  a  dh^ioniisuidh  losa,  gu  hheil  an  cridhe  ag 
I'iridk  S7(as  'n  a  aghaidh.  Tlia  iomadh  neach  air  a 
thoirt  gu  mothachadh  air  peacadh  leis  nach  aill 
gidheadh  teachd  a  dh'  ionnsuidh  losa.  Cha  'n 
e  ni  air  bith  a  th'ann  an  Criosd  a  tha  deanamh 
so,  ach  sin  a  tha  'g  eiridh  suas  'n  an  cridhe  fein. 
Tha  Criosd  saor  — 'n  a  dhorus  nach  urrainn 
neach  air  bith  a  dhùnadh ;  agus  ged  bu  mhiann 

leò  ag  amanna  a  bhi  aig  fois  ann,  tha  an 
cridheachan  uaibhreach  ag  eiridh  suas  'n  a 
aghaidh. 

Tha  da  aobhar  airson  so.  Faodaidh  gu  bheil 
do  cluiram  'g  a  do  ghluasad  gu  a  bhi  a'  cur  air 
chois  d'fhireantachd  fein,  agus  uime  sin  gu  bheil 
thu  tuilleadh  agus  àrd-inntinneach  gu  theachd 
a  dh'ionnsuidh  losa.  Is  ann  mar  so  a  bha  na 
h-Iiidhaich.  Air  chiil  gu'n  robh  iad  aineolach  air 
fireantachd  Dhe  chaidh  iad  mu'n  cuairt  a  chur 
air  chois  am  fireantachd  fein,  agus  uime  sin,  cha 
do  striochd  iad  do  fhireantachd  Dhe.  Shaoil 
leat  air  dhuit  a  bhi  air  tiis  air  do  dhùsgadh,  gu 
faigheadh  tu  sith  air  balh  Shaoil  leat  trid  dheu- 
raibh,  ùrnuighibh,  agus  ath-leasachaidh  gu'n 
dubhadh  tu  a  mach  do  pheacadh,  Tha  thu 
deanamh  Criosda  breige  dhuit  fein,  agus  uime 
sin  cha  'n  'eil  tlachd  agad  ann  an  Criosda  Dhe. 
Air  an  aobhar  sin  tha  e  'g  ràdh  riut,  "cha  'n  àill 
leat  teachd  a  m'ionnsuidh-sa  a  chum  gu  faigh- 
eadh tu  beatha."  Ala  thig  thu  d'a  ionnsuidh-san 
feumaidh  tu  cùl  a  chur  ri  d'fhireantachd  fein,  ri 
d'  ghliocas  fein — agus  cromadh  sios  falamh,  truail- 
lidh,  agus  deònach  air  a'  ghlòir  uile  a  thoirt 
dhasan.  Ach  tha  do  chridhe  àrdanach  fèin- 
fhireanta    ag  eiridh  an  agl;; 

bithidh  tu  caillte.  "Cha'  n  aill  leat  teachd  agus 
beatha  fhaotai*nn."  Tha  anama  a  tha  fo  chùram, 
mar  an  ceudna,  air  an  cumail  o  Chriosd  air  a 
mhodh  so.  Sguir  iad  d'a  bhi  ag  earbsa  annta 
fein  chum  iad  fein  fhlreanachadh  fa  chomhair 
Dhe.  Tha  thu  a'  cromadh  slos  anns  an  duslach 
agus  ag  aideachadh  ma  bhitheas  tu  am  feasd  air 
d'fhireanachadh,  gur  ann  trld  ùmhlachd  agus 
fulangasaibh  Mhic  Dhe,  agus  tha  thu  cho  fada 
anns  an  staid  inntinn-so,  agus  gu  bheil  thu  nis 
a'  smuaineachadh  gu'm  bu  choir  do  Chriosd 
e  fein  fhoillseachadh  dhuit.  Sin  ri  ràdh,  tha  thu 
air  a  bhi  'g  a  d'irioslachadh  fein  a  chum  is  gu'm 
biodh  tu  airidh  air-san.  Tha  thu  uime  sin  ag 
iarraidh,  cha'n  e  mhàin  maitheanas  a  cheannach 
mar  so  le  d'irioslachadh,  ach  eadhon  Criosd  fein 
a  cheannach.  Tha  thu  smuaineachadh  gu  bheil 
do  dheòir,  agus  d'  irioslachadh  toilltinneach  air 
Criosd,  agus  mar  so  tha  thu  ag  oidhirpeachadh 
Esan  a  cheannach,  a  chum  agus  mar  sin  gu'n 
ceannaich  thu  maitheanas  peacaidh.  Is  ribe 
cunnartach  so  a  th'air  a  leagadh  leis  an  diabhul, 
a  chum  anman  a  tha  fo  chùram,  a  chumail  o 
theachd  a  dh'ionnsuidh  Chriosd,  gun  airgiod  agus 
gun  luach. 

Tha  eagal  orm  gu  bheil  iomadh  anam  mar  so 

air  a  chall.  "  Cha  'n  àill  leò  teachd  a  dh' 
ioniisuidh  Chriosd  a  chum  gu  faigheadh  iad 
beatha."  Fàgaidh  mi  an  da  sheòladh  so  aig 
anmanaibh  a  tha  fo  chùram.  (i.)  Feumaidh  tu 
bhi  deònach  teachd  dh'ionnsuidh  losa  Criosd, 
ma  bhios  tu  am  feasd  air  to  theàrnadh.  Cha  'n 
urrainn  dhuit  a  bhi  air  do  theàrnadh  an  aghaidh 
do  thoile.  Tha  cuid  an  diiil  gu  'm  bi  iad  air  an 
toirt  d'a  ionnsuidh  an  aghaidh  an  toile.  Tha 
so  eu-comasach.  Cha  robh  Noah  air  a  thogail 
suas  do'n  aire  an  aghaidh  a  thoile,  ach  thubhairt 
Dia  ris,  "thig  a  steach."  Mar  sin  tha  pobull 
Chriosd  'n  am  pobull  toileach.  Thig  iad  gu 
toileach — le'n  uile  chridhe  agus  le'n  uil'  anam. 
Cha  'n  e  mhàin  gu  bheil  iad  toileach  teicheadh 
o  chorruich,  ach  tha  iad  toileach  mar  an  ceudna 
teachd  a  dh'  ionnsuidh  Chriosd — agus  deònach 
a  bhi  air  an  teàrnadh  leis-san,  a  roghainn  air 
dòigh  air  bith  eile.  Ged  bhiodh  deich  mile 
Slànuighear  ann,  roghnaicheadh  iad  esan ;  oir 
is  aon  e  a  measg  dheich  mile,  agus  tha  e  gu  leir 
ionmhuinn ;  agus  mar  sin  is  àill  leò  a  bhi  falamh 
agus  gun  ni  a  bhi  aca,  a  chum  gu  'm  bi  a'  ghlòir 
uile  aige-sa.  (2.)  Is  e  Dia  a  mhàin,  as  urrainn 
do  thoil  a  lùbadh  gu  teachd  dh'  ionnsuidh 
Chriosd.  Cha  'n  urrainn  aon  air  bith  Tighearn  a 

ghairm  deth,  ach  tre  'n  Spiorad  Naomh.  "  Cha 
tig  neach  air  bith  ars'  esan  a  m'ionnsuidh-sa,  miir 
tarruing  an  t-Athair  a  chuir  uaith  mis'  e."  Is 
e  Dia  a  mhain  as  ùrrainn  do  smuaintean  arda 
thilgeadh  slos.  Is  e  esan  a  mhàin  as  urrainn 
do  chiont  agus  do  lomnochd  fhoillseachadh  dhiiit 
— agus  as  urrainn  falamhachd,  agus  mi-f  hii^ighalachd 
d'fhèin-fhìreantachd  a  nochdadh  dhuit.  Is  esan 
mar  an  ceudna  a  dh'  fhoillsicheas  dhuit  maise, 
agus  òirdheirceas  Chriosd; — agus  gur  e  as  ro 
fheàrr  gun  ghlòir  air  bith  a  bhi  agad-sa,  ach  a' 
ghlòir  uile  a  bhi  aige-sa.  O  iarr  thu  bhi  air  do 
theagasg  le  Dia.  Cha'n  'eil  ann  an  teagasg 
dhaoine  ach  faileas,  a  dh'  easbhuidh  teagasg  an 
Spioraid.  Bi  'g  urnuigh  a  la  agus  a  dh'oidhche 
airson  a  theagaisg ;  oir  gach  neach  a  tha  air  a 
theagasg  leis  an  Athair  thig  e  d'a  ionnsuidh-san, 
agus  esan  a  thig,  cha  chuir  e  air  chor  sam  bith 
air  falbh  e. 

III.  Afifis  an  treas  aite  thoir  faincar  ciont  na 
dream^  leis  nach  aill  teachd  a  dliHoiiusiiidh 
Chriosd. 

I.  Tha  mòrachd  Chriosd  a'  nochdadh  meud  an 
cionta.  Is  e  Mac  siorruidh  Dhe,  air  a  bheil  iad 
a'  deanamh  tàir.  Rinn  Eoin  fianuis  mu  thim- 

chioll ;  rinn  a  mhiorbhuillean  fianuis ;  rinn  Athair 
fianuis;  agus  tha  na  Sgriobtuirean  anns  gach 
earrainn  diubh,  a'  deanamh  fianuis  air  a  thaobh ; 
agus  gidheadh  cha'n  aill  leibh  teachd  a  chum  's 
gu  faigheadh  sibh  beatha.  Is  e  mac  Dhe  a  ghabh 
air  fein  basachadh  ann  an  aite  nam  peacach ;  agus 
gidheadh  cha  chuir  peacach  bochd  truaillidh  mar 
a  ta  thusa,  urrad  a  dh'urram  air,  agus  gu'n  earb 
thu  thu  fein  ri  obair  chriochnaichte.  O  cionnus 
a  theid  sinn  as  ma  ni  sinn  dlmeas  air  slainte  cho 
mòr. 

2.  Tha  maise  Chriosd  a'  nochdadh  meud  an 
cionta.  Is  druidhteach  da-rireadh  na  briathran 
iad — "cha'n  àìll  leibh  teachd  a  m'  ionnsuidh." 
Cha'n  'eil  fhios  agam  co  dhii^ibh  is  mo  diomb 
Slànuighear  air  a  bheil  dimeas  air  a  dheanamh, 
no  truas  an  Ti  a  ghuil  air  Sliabh  nan  crann-oladh 
airson  lerusaleim.  Tha  e  mar  gu'm  biodh  e  'g 
radh,  "  dh'fhàg  mi  uchd  an  Athar  a  chum  's  gu'm 
basaichinn  an  aite  pheacach,  eadhon  an  ceud 
fhear ;  agus  gidheadh,  O  pheacaich,  cha'n  aill  leat- 
sa  teachd  am'  ionnsuidh.  Dh'iarr  mi  a'  chaora 
chaillte  air  na  monaidhibh  agus  air  na  beanntaibh ; 
tha  mo  làmhan  sinnte  mach  re  an  la  gu  h-iomlan 
ri  pobull  eas-umhal,  thagair  mi  ri  peacaich,  ghuil 
mi  OS  an  cionn,  agus  gidheadh  cha'n  aill  leibh 

teachd  agus  beatha  fhaotainn.  A  chairdean,  ma's 
e  peacadh  an  aghaidh  graidh,  am  peacadh  as 
duibhe  fo  na  nèamhaibh  is  e  sin  do  pheacadh-sa, 
do  bhrigh  gu  bheil  thu  saltairt  air  fuil  Mhic  Dhe, 
agus  a'  deanamh  tarchuis  air  Spiorad  nan  gràs. 

3.  Tha  mòr  chùram  muinntir  eile,  a'  meudach- 
adh  an  cionta.  Tha  cuid  a  tha  fo  mhòr  chùram 
mu  staid  an  anama,  agus  gidheadh  cha  tig  iad  gu 
Criosd.  Tha  iad  ag  iarraidh  Slanuighear,  ach  cha 
ghabh  iad  Criosd  mar  an  Slanuighear.  Nach  'eil 
cuid  an  so,  a  dheanamh  ni  air  bith  eiJe  airson 
slainte.  Ach  "am  bi  an  Tighearn  toiHchte  le 
miltibh  do  reitheachaibh,  le  deich  miltibh  do 
shruthaibh  oladh?  An  toir  mi  mo  cheud  ghin 
airson  mo  chionta,  toradh  mo  chuirp  airson  cionta 
m'  anama?"  (Mic.  vi.  7).  Na  'n  tairgeamaid 
slainte  dhuibh,  air  chumha  deòir  a  shilleadh,  no 
iirnuigh  a  chur  suas,  dheanadh  sibh  e ;  na  'n 
tairgeamaid  slainte  air  chumha  sac-eudach  a 
chuir  oirbh,  agus  trasgadh  a  dheanamh,  dheanadh 
sibh  e;  ach  air  dhuinn  a  bhi  'g  ràdh,  thigibh 
dh'  ionnsuidh  Chriosd,  cha  dean  sibh  so  air  aon 
chor.  A  chridhe  ardanaich  a  tha  'g  ad  sgrios 
fein,  gabhaidh  tu  ioc  -  shlainte  air  bith,  ach 
ioc-shlainte  Ghilead  —  Slanuighear  air  bith,  ach 
Mac  Dhe. 

O  gu'n  lotadh  na  briathran  so  thu  a  dh' 
ionnsuidh  a'  chridhe — briathran  an  t-Slànuighir 
ghràdhaich,  air  a  bheil  tliu  deanamh  dlmeas,  agus 
a  tha  'g  radh,  "  clia  'n  dill  leibh  teachd  a 
m'  ionnsuidh -sa  a  chum  gu  faigheadh  sibh 
beatha." 

lEHOBHAH  TSIDCENU 

lelìohhah  ar  Fireantachd, — IeR.  xxiii.  6. 

Bha  mi  uair  'n  a  mo  choigreach  do  ghras  is  do 

Dhia, 
Gii'n    fhios    air    mo  chunnart,  mo  chiont  no  mo 

dhiol. 
Ged  mholadh  le  m'  chàirdean  dhomh  Slànuighear 

ceusd, 
lehobhah  Tsidccmi^  bu  shuarach  learn  fein, 

'S    ged  leugh  mi  na  sgriobhaidliean  simplidli  aig 

Eòin, 
Is  biiathran  Isaiah  am  Fàidh  le  deòin ; 
Drùidhteach  mar  dh'  fheuch  iad  dhomh   los'  air 

a'"  chrann, 
lehobhah  Tsidccnu^  gun  mhais'  bha  'san  am. 

Ged  ghuil  mi  gu  deurach,  mar  dhream  thug  dha 

gaol, 
A'  smuaineach'  mar  chraidheadh  Emanuel  caomh  ; 

Cha    do    mheas   mi  mo  pheacadh,  mar  aobhar  a 

phein. 
lehobhah  Tsidcenu.,  bu  shuarach  leam  fein. 

'N    uair    dhùisgeadh    o'n    àird    mi,    tre    fhàbhar 

ar  De ; 
Lion  eagal  a'  bhais  mi,  is  chraidh  e  mi  geur. 
Fasgadh    cha    d'    fhuair    mi,    no    buaidh    ann    an 

ni. — 
B'e  lehobhah    Tsidcenu.,   m'  fhear-còbhrach  's  mo 

shith. 

'N  sin  theich  uam  gach  eagal,  tre  chreidimh  'n  a 

chliii ; 
Is  thog  mi  mo  mhisneach,  is  thainig  mi  dliith — 
A  dh'  Ò1  as  an  tobair,  a'  bheatha  gu  saor, 
lehobhah  Tsidcenu.^  dha  thug  mi  mo  ghaol. 

lehobhah     Tsidcenu.,    's     e     m'     ionmhas     is    m' 

uaill, — 
Gu'n  chailleadh    a   h-aon   a    thug   gaol    dha,    co 

chual'  ? 
Trid,  bheirear  buaidh  leam,  air  cuan  is  air  tir ; 
M'  uchd-eideadh,  is  m'  acair,  's  mo  sgiath  dheth 

do  ni. 

'N    uair    theid    mi     troimh    'n    ghleann    'sam    bi 

teànntachd  a'  bhàis, 
Bidh  an  t-ainm  so  'n  a  mhisneachd,  do  m'  chridhe 

tre  ghràs. 
'N  uair  dh'  fhuasglas  mo  Dhiia  mi,  gu  sior  o  gach 

truaigh', 
lehobhah  Tsidcenu^  learn  seinnear  le  buaidh. 

I  'S  e  Dia  as  tearmunn  duinn  gu  beachd, 
\      Ar  spionnadh  e  's  ar  treis: 
|.An  aimsir  carraid  agus  teinn, 
I      Ar  cobhair  e  ro  dheas. 
Mar  sin  ged  ghluaist'  an  talamh  tròm, 
Cha  *n  aobhar  eagail  duinn: 
^Ged  thilgeadh  fòs  na  sleibhte  mòr' 

Am  builsgein  fairg'is  tuinn.— S.  xlvL  1  -2. 

Fa  chilis  an  uamhais  anns  an  oidhch' 

Cha  bhi  ort  geilt  no  sgàth ; 
No  fòs  fa  chilis  na  saighde  bhios 

A'  ruith  air  feadh  an  la: 
Cha  bhi  maoin  eagail  ort  roimh  'n  phlàigh 

Tha  triall  an  dorchadas: 
^No  fòs  fa  chùis  an  uilc  a  bhios 

Mu  mheadhon  la  ri  sgrios.— S.  xci,  5-6. 

Is  treise  Dia  ta  chòmhnuidh  shuas 

Na  fuaim  nan  uisge  garbh'; 
Is  treise  Dia  na  sumainnean, 

Is  tonna  cuain  gu  dearbh.— S.  xciL  4, 


'"XT  UAIR  a  rinn  a'  Roinn-Eorp'  bagairt  a' 
A^  dheanamh  air  na  h-eileanan  so,  bhitheadh 
e  'na  mhasladh  air  treubhantas  mic  fhoghainteach 
Bhreatuinn  mur  a  d'  eirich  iad  mar  aon  duine  a'  dhion  an 
duthaich  mhàthaireil.  .  .  . 

Oir  tha  araon  ar  High  agus  ar  tir  ro^airidh  air 
cathachadh  as  an  leth,  agus  cha  b'e  ach  an  dubh- 
ghealtair  nach  doirteadh  fhuil  gu  toileach  air  an 
sgath.  ,  .  . 

'N  uair  tha  eud  an  t-saighdeir  'na  theine  le  gràdh 
tir'  is  teach',  cha'n'eil  criochan  aig  dànachd  a  spioraid, 
agus  cha'n'eil  beart  arma  ris  nach  sin  e  làmh.  .  .  . 

Is  fior  rogha  òigridh  ar  duthcha  saor-shaighdeirean 
ar  Righ,  agus  cha'n'eil  an  coimeas  an  arm  tir  air  bith. 
Bu  choir  •'  Tir  nam  beann  's  nan  gleann,"  bhi  na  *'  Tir 
nan  gaisgeach."  .  .  . 

'S  ann  le  bhi  gu  cinnteach  air  taobh  Chriosd 
bhithear  neo-sgàthach  anns  a'  chath.  Bitheadh  a 
Cheannard  'na  chridhe  agus  cha  bhi  crith  ann  an 
gàirdean  an  t-saighdeir.  Na  bitheadh  crùbadh  bho'n 
chòmhrag,  oir  tha  beatha  a'  Chriosduidh  teàruinnt  agus 
tha  'bhuaidh  cinnteach.  Roimh  dha  dhol  's  a'  chath  tha 
bheatha  ann  an  gleidheadh  Dhè.  ladsan  bheir  buaidh 
troimh  an  Uan  bithidh  orra  crùn  na  glòire,  agus 
bithidh  slainte  naomhachd  fhoirfe  aca.  Dhealaich  iad 
ri  'n  dòghruinn  anns  a'  bhuaidh,  agus  bithidh  sonas 
bith-bhuan  'nan  cridheachan  agus  aoibhneas  siorruidh 
air  an  cinn  'n  uair  a  shiubhlas  iad  a  stigb  gu  fois  agus 
àrd-shonas  agus  glòir  tigh  an  Athar." 

Dr  Ceanaideacb 

bha'n  Inbhlr  pheofharan. 


